[ΚΑΘΕ ΤΕΥΧΟΣ]1. Asterix - ΑΡΘΡΑ-ΜΕΛΕΤΕΣ του GC - GreekComics\n[ΚΑΘΕ ΤΕΥΧΟΣ]1. Asterix\nBy Kurdy Malloy, September 21, 2016 in ΑΡΘΡΑ-ΜΕΛΕΤΕΣ του GC\nKurdy Malloy 16,739\nWith Us For: 1547 Days\nΜε το παρόν εγκαινιάζω τη σειρά άρθρων "Κάθε τεύχος" στην οποία θα παραθέσω σημειώσεις και παρατηρήσεις που έχω κρατημένες επί σειρά ετών. Η λογική όλων αυτών των παρατηρήσεων ήταν να διαβάζονται οι σειρές:\n1. Στη γλώσσα που γράφτηκαν\n2. Με τη σειρά που γράφτηκαν\nΈτσι πιστεύω ότι μπόρεσα να αποκομίσω την όσο γίνεται κοντινότερη εντύπωση με αυτή που είχαν οι αναγνώστες της κάθε σειράς που την παρακολούθησαν πχ από την αρχή. Μερικά πράγματα δεν παρακάμπτονται, όπως η επικαιρότητα ή η γαλλική πραγματικότητα, αλλά τι να κάνουμε;\nΠρώτη σειρά αναλύσεων είναι τα τεύχη της καλύτερης, ιστορικότερης, δημοφιλέστερης και πιο αγαπημένης (για μένα) σειράς BD νυν και αεί, τον Αστερίξ.\nΣτο παρόν θα υπάρχει ένας κατάλογος των ιστοριών και το κάθε τεύχος θα ακολουθεί σε ξεχωριστό ποστ. Αυτό δίνει σε όλους σας τη δυνατότητα αν θέλετε να προσθέτετε την κριτική και τις παρατηρήσεις σας ελεύθερα. Με ένα κλικ στο πρώτο ποστ θα κατευθυνόμαστε στο αντίστοιχο ποστ χωρίς μπλεξίματα.\nΓενικά στοιχεία για τη σειρά και τους δημιουργούς της, από τον germanicus (#19)\nΗ σειρά των τευχών όπως δημοσιεύτηκαν στη Γαλλία είναι:\n1 Astérix le Gaulois - Αστερίξ ο Γαλάτης, 1961 - κριτικη παρουσίαση από τους: Kurdy Malloy (#2), laz33 (#10), germanicus (#34), Θρηνωδό\n2 La Serpe d'or - Το χρυσό δρεπάνι, 1962 - κριτικη παρουσίαση από τους: Kurdy Malloy (#14),\n3 Astérix et les Goths - Ο Αστερίξ και οι Γότθοι, 1963 - κριτικη παρουσίαση από τους: Kurdy Malloy (#22)\n4 Astérix gladiateur - Ο Αστερίξ μονομάχος, 1964 - κριτικη παρουσίαση από τους: Kurdy Malloy (#32)\n5 Le Tour de Gaule d'Astérix, 1965 - Ο Γύρος της Γαλατίας - κριτικη παρουσίαση από τους: Kurdy Malloy (#46)\n6 Astérix et Cléopâtre, 1965 - Ο Αστερίξ και η Κλεοπάτρα - κριτική παρουσίαση από τους: Kurdy Malloy (#51)\n7 Le Combat des chefs, 1966 - Ο αγώνας των αρχηγών - κριτική παρουσίαση από τους: Kurdy Malloy (#57)\n8 Astérix chez les Bretons, 1966 - Ο Αστερίξ στους Βρετανούς - κριτική παρουσίαση από τους: Kurdy Malloy\n9 Astérix et les Normands, 1966\n10 Astérix légionnaire, 1967\n11 Le Bouclier arverne, 1968\n12 Astérix aux Jeux olympiques, 1968\n13 Astérix et le Chaudron, 1969\n14 Astérix en Hispanie, 1969\n15 La Zizanie, 1970\n16 Astérix chez les Helvètes, 1970\n17 Le Domaine des dieux, 1971\n18 Les Lauriers de César, 1972\n19 Le Devin, 1972\n20 Astérix en Corse, 1973\n21 Le Cadeau de César, 1974\n22 La Grande Traversée, 1975\n23 Obélix et Compagnie, 1976\n24 Astérix chez les Belges, 1979\n25 Le Grand Fossé, 1980\n26 L'Odyssée d'Astérix, 1981\n27 Le Fils d'Astérix, 1983\n28 Astérix chez Rahàzade, 1987\n29 La Rose et le Glaive, 1991\n30 La Galère d'Obélix, 1996\n31 Astérix et Latraviata, 2001\n32 Astérix et la Rentrée gauloise, 1993 (ως εκτός σειράς) 2003 (ως canon)\n33 Le ciel lui tombe sur la tête, 2005\n34 L'Anniversaire d'Astérix et Obélix - Le Livre d'or, 2009\n35 Astérix chez les Pictes, 2013\n36 Le Papyrus de César, 2015\n1. Astérix le Gaulois - Αστερίξ ο Γαλάτης\nΟ Αστερίξ ο Γαλάτης (Asterix le Gaulois) είναι η πρώτη περιπέτεια του Αστερίξ και των λοιπών Γαλατών. Δε γράφτηκε σα σύνολο, αλλά δημοσιευόταν μία σελίδα τη βδομάδα και αυτό έχει σαν αποτέλεσμα να υπάρχουν ανακολουθίες τόσο στο σκίτσο όσο και σε ορισμένα concept. Ακόμα λογικότερο εφόσον μιλάμε για την πρώτη περιπέτεια και οι δημιουργοί της δεν είχαν ακόμη κατασταλάξει. Δημοσιεύτηκε πρώτα σε συνέχειες στο περιοδικό Pilote (τεύχη 1-38) από τον 8/59 - 7/60. Σε άλμπουμ δημοσιεύτηκε από τον Dargaud τον Οκτώβρη του 1961 στα πλαίσια της Collection Pilote. H σειρά Asterix δεν αναφέρεται παρά στην 4η έκδοση το 1966.\nΜαθαίνουμε ότι μετά την κατάκτηση της Γαλατίας, μία περιοχή αντιστέκεται στην ρωμαϊκή κυριαρχία. Οι Ρωμαίοι προς το παρόν δε γνωρίζουν το μυστικό της δύναμής τους, το οποίο και ο αναγνώστης μαθαίνει σιγά-σιγά. Έτσι μαθαίνουμε ότι ο δρυΐδης Πανοραμίξ ετοιμάζει ένα φίλτρο που δίνει υπεράνθρωπη δύναμη το οποίο πίνουν όλοι (πλην του Οβελίξ που έχει μόνιμη επίδραση) στο χωριό. Ο Αστερίξ είναι ο καλύτερος, εξυπνότερος και πονηρότερος πολεμιστής. Οι Ρωμαίοι για να μάθουν το μυστικό της δύναμης των Γαλατών στέλνουν τον κατάσκοπο Caligula Minus στο χωριό. Με τη βοήθειά του μαθαίνουμε περισσότερα κι εμείς. Στο τέλος ο κατάσκοπος ανακαλύπτει την ύπαρξη του φίλτρου και μεταφέρει τη γνώση στον εκατόνταρχό του, Caius Bonus, ο οποίος αντί να προσπαθήσει να μεταφέρει τη γνώση στους ανώτερους προσπαθεί να το αποκτήσει για να γίνει Καίσαρας. Στη συνέχεια οι ρωμαίοι απαγάγουν τον Πανοραμίξ και ο Αστερίξ ψάχνοντάς τον καταλήγει στο στρατόπεδο Πετιμπόνουμ. Εκεί αρχικά παγιδεύουν τους Ρωμαίους δίνοντάς τους μία συνταγή τριχοφυΐας αντί για το μαγικό φίλτρο και στη συνέχεια για να τους ετοιμάσουν αντίδοτο κατορθώνει ο Πανοραμίξ να δώσει μαγικό φίλτρο στον Αστερίξ και δραπετεύουν. Την ώρα της απόδρασης τεράστιος αριθμός λεγεώνων φτάνει στο στρατόπεδο με τον Καίσαρα αυτοπροσώπως, ο οποίος αν και έχει παγιδεύσει τους Γαλάτες, τους χαρίζει την ελευθερία επειδή του αποκάλυψαν τη συνωμοσία του Caius Bonus.\nΗ ιστορία χωρίζεται ουσιαστικά σε 3 μέρη: Στη γνωριμία με τους Γαλάτες και τους Ρωμαίους, στην αποστολή του κατασκόπου στο χωριό και στην αιχμαλωσία του Αστερίξ και του Πανοραμίξ στο Πετιμπόνουμ. Ο Γκοσινί προσπαθεί να δημιουργήσει χιουμοριστικές καταστάσεις παρά να βγάλει το γέλιο από αστεία, λογοπαίγνια και στερεότυπα. Εξαίρεση αποτελούν οι σελίδες όπου ο Caius Bonus παρακαλεί για αντίδοτο, όπου γίνονται λογοπαίγνια με τρίχες. Αποφεύγει να χρησιμοποιήσει την αναμονή στο τελευταίο καρέ.\nΣτην πορεία ορισμένες αρχικές ιδέες ομαλοποιούνται και άλλες τονίζονται. Ο Οβελίξ αρχικά μοιράζεται ένα αγριογούρουνο με τον Αστερίξ, ενώ στη συνέχεια τρώει 2 στην καθισιά του. Ο Οβελίξ έχει παρουσιαστικό πολεμιστή με τσεκούρι και είναι περισσότερο εύσωμος παρά χοντρός, αλλά στην πορεία γίνεται χοντρότερος χωρίς τρίχες στα χέρια και πιο χοντρός. Τα δε μενίρ του, γίνονται σε κάθε εμφάνιση και πιο κανονικά στο σχήμα. Ο Αστερίξ έχει λιγότερες αλλαγές. Τα μάτια του απλά μεγαλώνουν κάπως ενώ τα φτερά του κράνους του κινούνται πιο ομαλά. Είναι πάντα ψύχραιμος, κεφάτος και έχει μεγάλη αυτοπεποίθηση. Ο Πανοραμίξ ενώ ξεκινάει με όψη φοβερού και τρομερού δρυΐδη, στη συνέχεια γίνεται πιο μαλακός και πλακατζής. Ζει σε σπηλιά στο δάσος και όχι στο χωριό. Ο Μοναρχίξ έχει πιο αρχηγική εμφάνιση και είναι δέκτης σεβασμού, ενώ ο Κακοφωνίξ είναι παράφωνος μόνο στο τραγούδι και όχι γενικά στη μουσική του που είναι ανεκτή. Οι κάτοικοι του χωριού βρίσκονται σε μόνιμη επίδραση του φίλτρου.\nΕν γένει εκτός από τον έμπορο κάρων στην ιστορία έχουμε μόνο Γαλάτες του χωριού και Ρωμαίους. Εντυπωσιακή είναι η αλλαγή του υπαρχηγού στο στρατόπεδο. Τα αρχικά σχέδια είχαν κάποιον μουσάτο, γεγονός που μας οδηγεί στην υποψία ότι το εύρημα με τις τρίχες δεν είχε εμπνευστεί ακόμα.\nΗ εμφάνιση των Γαλατών είναι γενικά πολεμική. Υπάρχουν έφιπποι στο χωριό, όλοι είναι οπλισμένοι. Ντολμέν υπάρχουν σε πολλά σημεία, ένα έξω από το χωριό εκεί που μαζεύει γκι ο Πανοραμίξ. Οι Λεγεωνάριοι έχουν διαφόρων χρωμάτων χιτώνια, κυρίως κίτρινο ή κόκκινο. Κοντά στο χωριό περνάει ρωμαϊκή οδός.\nΕΥΡΗΜΑΤΑ – CONCEPTS\nTα λατινικά αν και ήταν η κοινή γλώσσα της εποχής και των Ρωμαίων, χρησιμοποιείται σαν εξεζητημένη γλώσσα που την ξεχνάνε στα δύσκολα.\nΤα γαλατικά ονόματα λήγουν σε –ιξ, ενώ τα ρωμαϊκά σε –us. Βέβαια τα περισσότερα είναι λέξεις που ούτως ή άλλως λήγουν σε –us, bonus, minus, octopus. Ενώ το Sacapus (=sac a puces) αποτελεί λογοπαίγνιο.\nΤο je te tiens par la barbichette είναι παιδικό τραγουδάκι της Γαλλίας.\nΤο πρώτο άλμπουμ μιας σειράς είναι αυτό που θα δημιουργήσει το έδαφος για να μακροημερεύσει η σειρά και να αναπτυχθούν τα επόμενα. Αυτό συνέβη σε όλο του το εύρος. Μέσα σε 44 planches μπαίνουν το πλαίσιο της σειράς, η βασική γνωριμία με τους ήρωες, εισάγονται τα περισσότερα αρχικά concepts. Παρόλα αυτά η υπόθεση παραμένει υπόθεση και δεν παραμερίζεται, ενώ ταυτόχρονα επιδεικνύεται και η ποιότητα χιούμορ του σεναριογράφου.\nΗ αλήθεια είναι ότι η όλη προσπάθεια είναι ακόμα κάπως πρώιμη και πάρα πολλά πράγματα δε φαίνονται κατασταλαγμένα, τόσο από πλευράς ιδεών, όσο και από πλευράς σχεδιαστικής. Αυτό όμως δε δίνει σε καμία περίπτωση εντύπωση ασύνδετης ή ανακόλουθης ιστορίας. ‘Ισα-ίσα που η ιστορία είναι από αυτές που μένουν και ευρήματα όπως αυτό με τις τρίχες είναι πλέον ιστορικά. Εξαιρετικό ξεκίνημα σειράς που ανοίγει την όρεξη για τα περεταίρω.\nΑναφέρει region και όχι village\nΑστερίξ και Οβελίξ παρουσιάζονται μαζί. Ο Οβελίξ δεν είναι υπερβολικά χοντρός ούτε έχει πολύ κοντά πόδια. Έχει τσεκούρι στη ζώνη και τρίχες στα χέρια. Το μενίρ που κουβαλάει έχει ακανόνιστο σχήμα\nΟ Αστερίξ κυνηγάει μόνος του\nOι Ρωμαίοι ξέρουν ελάχιστα για τους Γαλάτες\nΟ Οβελίξ δεν έχει πλέον τσεκούρι, ο Αστερίξ έχει λεπτό και μακρύ μουστάκι, ενώ τα φτερά του κράνους του κουνιούνται, αλλά μάλλον ευθύγραμμα\nΟ Οβελίξ εμφανίζεται προβληματισμένος για τους Ρωμαίους, αντίθετα με τον Αστερίξ.\nΑποκαλύπτεται η ύπαρξη του μαγικού φίλτρου\nΟ Πανοραμίξ κόβει γκι και στη βαλανιδιά υπάρχει ένα ντολμέν από κάτω. Έχει μούσι σαφώς πάνω από τη ζώνη και επίπεδο κεφάλι, ενώ η έκφρασή του είναι αγριωπή.\nΟ Αστερίξ αναφέρει πως οι Γαλάτες παίρνουν σε συγκεκριμένες μέρες φίλτρο και βρίσκονται υπό μόνιμη επίδραση\nΟ Πανοραμίξ μένει σε σπηλιά στο δάσος\nΗ συνταγή είναι μυστική ακόμα και για τον Αστερίξ, ενώ γίνεται γνωστή η περιορισμένη διάρκεια ισχύος του φίλτρου και η ύπαρξη αστακού στη συνταγή\nΑναφέρεται το ότι ο Οβελίξ έχει πέσει στη χύτρα μικρός και έχει μόνιμη επίδραση το φίλτρο.\nΣε όλες τις απεικονίσεις ο Οβελίξ περπατά με τα χέρια σα να κουβαλάει μενίρ ακόμα και όταν δεν κουβαλάει\nMarcus Sacapus, (sac a puces = σακος με ψύλλους, έκφραση αντίστοιχη με το "κοπρόσκυλο)\nΟι Ρωμαίοι αγνοούν το μυστικό των Γαλατών\nΠρώτη εμφάνιση: Μοναρχίξ. Έχει αρχηγική εμφάνιση, ασπίδα στο χέρι, τον κουβαλάνε 2 βαστάζοι με μεγάλη ευκολία και έχει την υποστήριξη του χωριού\nΟ Οβελίξ κουβαλάει 2 μενίρ ταυτόχρονα, ακανόνιστα σε σχήμα και μέγεθος\nΠρώτη εμφάνιση: Κακοφωνίξ. Κουβαλάει γκάιντα. Οι υπόλοιποι στην πρόταση του να τραγουδήσει απλά φεύγουν.\nΟ Αστερίξ εμφανίζει ικανότητες κυνηγού, αντίθετα με τον Οβελίξ.\nΟι Γαλάτες παρουσιάζονται οπλισμένοι στην καθημερινότητά τους, ακόμα και τα παιδιά\nΠρώτη εμφάνιση: Αυτοματίξ που δουλεύει το μέταλλο με τα χέρια του\nΤα μενίρ είναι πιο κανονικά σε σχήμα\nΟ Αστερίξ πλέον έχει κίτρινες τρίχες και ο Οβελίξ κόκκινες.\nΗ παρασκευή του φίλτρου είναι γεγονός για το χωριό\nΥπάρχουν έφιπποι στο χωριό\nΗ παρασκευή του φίλτρου ακολουθείται από γιορτή\nΟ Πανοραμίξ αναφέρει την ύπαρξη και άλλων φίλτρων\nΟ Κακοφωνίξ ως σκέτος μουσικός είναι αποδεκτός\nΣτο μέσο της 3ης σειράς είναι ένα πορτραίτο του Αστερίξ που χρησιμοποιήθηκε κατά κόρον\nΡωμαϊκή οδός περνάει κοντά στο χωριό\nΟ Πανοραμίξ πλέον έχει πιο γελαστή έκφραση όταν μιλάει στον Αστερίξ\nΟ Καίσαρας είναι διαφορετικός από ότι στην πρώτη σελίδα\nΟ Καίσαρας πληροφορείται για την πραγματική δύναμη των Γαλατών\nΠρώτη συνάντηση του Καίσαρα με τους Γαλάτες\nΟ Καίσαρας εμφανίζεται μεγαλόψυχος τόσο με τον Caius Bonus, όσο και με τους Γαλάτες\nΤελειώνει με τσιμπούσι.\nΟ Κακοφωνίξ τραγουδά, αν και οι διπλανοί του ενοχλούνται.\nΟ Οβελίξ ζητά με ευγένεια 2ο αγριογούρουνο.\nΉδη ανανεώθηκε το πρώτο ποστ με τον τρόπο που σκέφτομαι να κάνω και σε όλα τα υπόλοιπα ώστε να λειτουργεί ως ευρετήριο και να μην αποθαρρύνεται η συζήτηση. Όποιος πάντως έχει να προσθέσει κριτική ή δικές του παρατηρήσεις, όχι απλά να μη διστάσει αλλά αυτός είναι και ο σκοπός της δημοσίευσης του αρχείου μου, να εμπλουτιστεί από γνώμες και παρατηρήσεις και άλλων.\nΠολλά μπράβο για την ιδέα φίλε. Αφού είσαι από τους προνομιακούς γνώστες της γαλλικής, θα έχει πολύ ενδιαφέρον η δικιά σου ματιά. Η αλήθεια είναι ότι θα ήθελα να έβλεπα κάποιο άλλο γαλλοβελγικό, αλλά ο Αστερίξ είναι ο Αστερίξ. Κι όπως είπες, θ' ακολουθήσουν κι άλλα, οπότε αναμένω με ενδιαφέρον.\nΤο άλμπουμ θα έλεγα ότι είναι από τα αγαπημένα μου Αστερίξ. Σίγουρα δεν φτάνει σε επίπεδα άλλα τεύχη της σειράς, αλλά αυτή η πρωιμότητα που βγάζει με ελκύει ιδιαίτερα. Αντικειμενικά δεν έχει τόσο γέλιο όσο άλλα, το εύρημα ωστόσο με τις τρίχες είναι πανέξυπνο και αναπληρώνει το «κενό».\nΥ.Γ.: Θα ήταν καλή ιδέα να προσθέσεις μερικές εικόνες, π.χ. εκεί που περιγράφεις την αρχική μορφή του Οβελίξ.\nΦιλε Kurdy Malloy, πολυ καλη η ιδεα σου και δινει εναυσμα για ακομα περισσοτερη μελετη πανω στους Γαλατες που αγαπαμε!\nΘα σου προτεινα σε πρωτη φαση, να συμπληρωσεις και τον Ελληνικο τιτλο διπλα στον Γαλλικο στο αρχικο ποστ, για να γινει ακομα πιο ευχρηστο το ποστ σαν ευρετηριο! Κατα τ' αλλα, πολλα και καλη δυναμη!!\nΠολύ καλή δουλειά και αρκετά χρήσιμο!\nΕίναι σίγουρα η αφετηρία για νέα πράγματα.\nΘα περιμένω με αγωνία την συνέχεια.\nEdited September 21, 2016 by Paris\nΠολύ καλή ιδέα, είναι ένα ζήτημα που πάντα με απασχολούσε. Μου φαίνεται πως θα διαβάζω ένα ένα τεύχος κάθε φορά που θα ανανεώνεις, για να τα βλέπω με νέο μάτι.\nΜία συμβουλή μόνο για το πρώτο post. Προτείνω δίπλα από το όνομα, να γράφεις και το post. Έτσι ώστε αν είναι στην ίδια σελίδα, να βλέπει ο άλλος που θέλει να πάει. Να μην πατάει πολλά links που να τον πετάνε ουσιαστικά στην ίδια σελίδα.\n1 Astérix le Gaulois, 1961 - κριτικη παρουσίαση από τους: Kurdy Malloy- post #2 , κύριο τάδε - post 28\n2 La Serpe d'or, 1962 - κριτική παρουσίαση από τους: κύριο δείνα - post 9999\nΜπήκαν και οι εικόνες, πλέον έγινε αρκετά πιο ευανάγνωστο ελπίζω. Τα κείμενα είναι σχεδόν έτοιμα, απλά μερικές σημειώσεις είναι κάπως προσωπικές και θέλουν λίγο σουλούπωμα, οπότε ενδεχομένως να προηγούνται των εικόνων.\nΤώρα όσον αφορά μερικά σχόλια:\n1. Ο ελληνικός τίτλος ενδεχομένως παίζει από έκδοση σε έκδοση, γιαυτό δεν ξέρω αν θα τον προσθέτω. Όπου το κάνω θα προσθέτω την πιο πρόσφατη ελληνική έκδοση (πχ Μάντης αντί του Μάγου)\n2. Ο Αστερίξ αναγκαστικά μπήκε πρώτος. Λόγω δημοφιλίας είναι ευκολότερο για όλους να έχουν άποψη και να κάνουν προτάσεις. Αν ξεκινούσα από τον Μπλάκσαντ ή το ΧΙΙΙ, θα έπαιζα σε άδειο γήπεδο και δε θα είχα το feedback που θέλω.\n3. Αυτό με τα ποστ θα το κάνω - εύκολο μοιάζει, απλά θα το κάνω όταν ξαναπειράξω το πρώτο ποστ.\nΕυχαριστώ πολύ για τα καλά σας λόγια και επανέρχομαι συντομότατα.\nΜενίγ Πουαγώ 25,952\nΠραγματικά πάρα πολύ καλή προσέγγιση της σειράς. Αγαπημένος ο Γαλάτης και μία από τις δύο σειρές που έχω ολόληρες εκτός Δίσνευ. Πολύ καλή για πρώτη επιλογή γιατί είναι μία από τις διασημότερες σειρές στην Ελλάδα. Κρίμα που στην χώρα μας δε κυκλοφόρησε με την χρονολογική σειρά ωστέ να γίνεται πιο κατανοητή η εξέλιξη των χαρακτήρων.\nΑναμένω την συνέχεια!!!\nEdited September 23, 2016 by Μενίγ Πουαγώ\nH 2η αγαπημένη μου σειρά μετά τον Λούκυ Λουκ.\nΕννοείται τα έχω διαβάσει όλα και μάλιστα πρόσφατα τα διάβασα με χρονολογική σειρά, κάτι που είναι πολύ χρήσιμο και το προτείνω.\nΟ Αστερίξ ο Γαλάτης έχει σχετικά απλή ιστορία αλλά μην ξεχνάμε ότι είναι η 1η που γράφτηκε, οπότε λογικό να κάνει μια εισαγωγή και να εξηγεί πράγματα που τα θεωρούμε γνωστά.\nΜην ξεχνάμε πως τότε δεν ήταν. Ούτε τι κάνει ο μαγικός ζωμός ξέραμε, ούτε ότι ο Οβελίξ έπεσε μέσα όταν ήταν μικρός, ούτε τίποτα.\nΤο θεωρώ πολύ σημαντικό τεύχος και το κρίνω με επιείκια, σκεπτόμενος ότι ήταν το 1ο.\nΠάντως ακόμα και μεμονωμένα αν το κρίνω(δεν λάβω δηλαδή υπόψιν μου ότι ήταν το 1ο) παίρνει καλές κριτικές από μένα. Από κάτι Μεγάλο Ταξίδι, Αστερίξ και Βέλγοι και φυσικά απ΄τα περισσότερα που γράφτηκαν μετά το θάνατο του Goscinny, το θεωρώ καλύτερο.\nΌσον αφορά τα σκίτσα, έχουν εξελιχθεί και είναι λογικό αν σκεφτούμε ότι οι πρώτες σελίδες του άλμπουμ γράφτηκαν το ΄59 και οι τελευταίες το ΄61.\nΠολύ καλή δουλειά ,απ αυτές που ανεβάζουν το επίπεδο του φόρουμ .\nΠολλα μπράβο Kurdy ,περιμένω κι εγώ με πολύ ενδιαφέρον τη συνέχεια .\nΔύο απορίες μου γεννήθηκαν διαβάζοντάς το.\nΜιλάμε για Ευρωπαϊκό κόμικ του 1959-1961. Δηλαδή 50+βάλε χρόνια πριν.\n1)Εάν παίρναμε κάποιο άλλο Ευρωπαϊκό κόμικ της ίδιας χρονολογικής περιόδου θα είχε την ίδια φρεσκάδα που έχει το Αστερίξ; Είναι αλήθεια ότι ο Αστερίξ είναι άκρως διαχρονικός και αν λέγαμε σε κάποιον που δεν έχει πρότερη γνώση ότι γράφτηκε χθες, λίγοι νομίζω ότι θα μπορούσαν να το αμφισβητήσουν. Υπάρχει λοιπόν άλλο Ευρωπαϊκό εκείνης της εποχής που να έχει την ίδια φρεσκάδα; Αν ναι, γιατί δεν είχε την απήχηση που είχε ο Αστερίξ;\n2)Εάν πάρουμε κάποιο κόμικ της αντίπερα πλευράς του Ατλαντικού, που ήταν σύγχρονο της πρώτης εμφάνισης του Αστερίξ, θα μπορούσαμε να το διαβάσουμε χωρίς να βλαστημήσουμε δυό τρεις φορές ή χωρίς να πηδάμε τα άπειρα κείμενα που υπάρχουν ως captions ; Δηλαδή, εξαιρουμένων των Horror που όσο να ναι είναι ειδική κατηγορία, υπάρχει κάποιο Αμερικάνικο κόμικ της ίδιας χρονολογικής περιόδου που τουλάχιστον διαβάζεται άνετα;\nLast Activity: Saturday at 06:17 PM\nΨιλοπαρεκτροπή, αλλά ψιλοκολλάει και με αυτό που έγραφα τις προάλλες αλλά έκλεισα κατά λάθος την καρτέλα.... (σε κάποια φάση θα το ξαναγράψω)\nΥπάρχουν τουλάχιστον 2. Μέχρι το 1959 είχαν κυκλοφορήσει σε άλμπουμ 19 από τα 23 Τεντεν (βγάζω το Αλφ-Αρτ), είχαν ξαναδουλευτεί και όσα είχαν βγει πριν τον ΒΠΠ και το 1959 βγήκε μέσα στο Journal de Tintin το 20ο, ήτοι στο Θιβέτ. To 1955 ξεκίνησε η συνεργασία Morris-Goscinny. Μέχρι το 1959 λοιπόν είχαν κυκλοφορήσει τα Σιδερένιο Άλογο, Εναντίον Τζος Τζέημσον, Ξαδέρφια των Ντάλτον, ο Δικαστής, Προς την Οκλαχόμα, Η απόδραση των Ντάλτον και Η κούρσα του Μισισιπή (τουλάχιστον μέσα στο περιοδικό Spirou, κάποια και σε άλμπουμ).\nΣτην Αμερική ο θείος Μπαρκς είχε φτιάξει μέχρι το 1959 77 ιστορίες των 11+ σελίδων\nΑς μην το μπλέξουμε όμως τώρα παραπέρα και ας παραμείνουμε στα Αστερίξ\n2. La Serpe d'or - Το χρυσό δρεπάνι\nΤο Χρυσό Δρεπάνι (La Serpe d’Or) είναι η 2η ιστορία της σειράς Asterix. Δημοσιεύτηκε πρώτα σε συνέχειες στο περιοδικό Pilote (τεύχη 42-74) από τον 8/60 - 3/61. Σε άλμπουμ δημοσιεύτηκε από τον Dargaud τον Οκτώβρη του 1962 στα πλαίσια της Collection Pilote. H σειρά Asterix δεν αναφέρεται παρά στην 4η έκδοση το 1966.\nΤο χρυσό δρεπάνι του Πανοραμίξ σπάει και ο Αστερίξ με τον Οβελίξ αποφασίζουν να πάνε στη Λουτεσία να του φέρουν καινούργιο από τον Αμερίξ – ξάδερφο του Οβελίξ.\nΣτη Λουτεσία βρίσκουν ότι ο Αμερίξ είναι εξαφανισμένος και υπάρχει έλλειψη δρεπανιών και πωλούνται στη μαύρη με εξωφρενικές τιμές. Ψάχνοντας συλλαμβάνονται και εκεί ανακαλύπτουν ότι οι πιθανοί υπαίτιοι της εξαφάνισης του Αμερίξ συναντιόνται σε ένα ντολμέν εκτός της πόλης. Εκεί ανακαλύπτουν την κρυψώνα της συμμορίας τον μπράβο Λεντίξ και τον νονό Αβογκαρφίξ ο οποίος και διαφεύγει. Στο κυνηγητό οδηγούνται στο παλάτι όπου ανακαλύπτουν ότι εγκέφαλος είναι ο ρωμαίος έπαρχος Πλενταστούς και στα μπουντρούμια βρίσκεται φυλακισμένος ο Αμερίξ τον οποίο και ελευθερώνουν.\nΜετά την πρώτη ιστορία και την επαφή με τους ήρωες πλέον συνεχίζουμε με πιο συμπαγή και δομημένη περιπέτεια. Οι βασικοί ήρωες όπως φαίνεται να διαμορφώνονται φεύγουν από το χωριό και διασχίζοντας την γαλλική ύπαιθρο φτάνουν στη Λουτεσία. Αυτό δίνει την ευκαιρία στους δημιουργούς να σατιρίσουν το σημερινό Παρίσι, αλλά και άλλες πτυχές της Γαλλίας και της επικαιρότητας την εποχή που γράφτηκε η περιπέτεια. Έτσι βλέπουμε πολλά και αναγνωρίσιμα πράγματα όπως οι 24 ώρες του Μαν,\nτα μποτιλιαρίσματα στις Εθνικές,\nτη ρύπανση της ατμόσφαιρας, τη μόλυνση του Σηκουάνα,\nτα μεγάλα έργα εις βάρος της φύσης,\nη ακρίβεια. Χρησιμοποιείται διάλεκτος για τον ταβερνιάρη από την Αρβέρνη.\nΕπίσης το σενάριο αυτή τη φορά είναι μία υπόθεση που αρχικά ξεκίνησε για περιπέτεια, αλλά έχει και στοιχεία επίλυσης μυστηρίου, το οποίο και επιλύεται αν και μάλλον συμπτωματικά.\nΕΞΕΛΙΞΗ ΙΣΤΟΡΙΑΣ – ΧΑΡΑΚΤΗΡΩΝ\nΟ Αστερίξ έχει εν πολλοίς διαμορφωθεί από την πρώτη ιστορία, το μόνο που μπορούμε να παρατηρήσουμε είναι ότι δείχνει να μην έχει την αυθάδη αυτοπεποίθηση που είχε το #1, αλλά χάνει συχνότερα τη ψυχραιμία του.\nΣτις πρώτες βέβαια σελίδες χρησιμοποιεί τέχνασμα για να πείσει τον Πανοραμίξ επιδεικνύοντας και πάλι πονηριά.\nΗ σημαντικότερη εξέλιξη στη σειρά είναι η συμμετοχή του Οβελίξ ως συμπρωταγωνιστή και όχι του Πανοραμίξ όπως στο #1. Ο Οβελίξ παρουσιάζεται αρκετά αγαθός, παρεξηγησιάρης, πάντα διαθέσιμος για καβγά και περισσότερο πεινασμένος από ότι στο #1. Το χωριό πλέον έχει μείνει χωριό και όχι region όπως έγραφε στο #1. Έχει καπηλειό, πολλά ντολμέν, κοριτσάκια και φλερταρίσματα , έφιππους και οπλισμένους. Έχει και ποταμάκι με ψαράδες. Οι κάτοικοί του όπως είχε φανεί από το τέλος του #1 δεν είναι υπό μόνιμη επήρεια του φίλτρου και είναι φυσιολογικοί άνθρωποι στην καθημερινότητά τους, παράδειγμα ο σιδεράς δουλεύει κανονικά με εργαλεία. Ο Κακοφωνίξ εκτελεί χρέη δασκάλου προς τα παιδάκια, ενώ η απουσία του στο τέλος από το τσιμπούσι σχολιάστηκε άρα δεν ήταν δεδομένη.\nΣτην ιστορία πρακτικά δε συμμετέχει κάποιος άλλος από το χωριό πλην των 2. Οι υπόλοιποι βρίσκονται στη Λουτεσία, ο ξάδερφος Αμερίξ, ο μπράβος Λεντίξ, ο ταβερνιάρης από την Αρβέρνη, ο νονός Αβορανφίξ, ο έπαρχος Πλενταστούς.\nΠάντως εκτός από τη σχετική γνωριμία που έγινε με τους ήρωες στο #1, δεν είναι απαραίτητη η ανάγνωση του #1 ώστε να συνεχίσουμε στο #2, αλλά μπορούμε να διαβάσουμε την ιστορία ανεξάρτητα.\nΟ Uderzo κάνει εξαιρετική δουλειά με το να μεταφέρει εικόνες μίας αρχαίας εποχής θυμίζοντας πράγματα σημερινά (ή έστω της εποχής που γράφτηκε). Ρωμαϊκές οδοί, σήματα της τροχαίας, νάιτ κλαμπ, τουριστικό γραφείο, αγώνες βοϊδοδρομιών δίνουν αρκετά εύκολα τον αναγνώστη να καταλάβει τις αναφορές του. Επίσης σε 2 περιπτώσεις χαρακτήρες αποτελούν σκίτσο προσωπικοτήτων. Ένας αγωνιζόμενος είναι σκίτσο του Γκρατόν (Michel Vaillant) , ο ταβερνιάρης μοιάζει με τον Raimu και ο έπαρχος είναι σκίτσο του ηθοποιού Τσαρλς Λότον.\nΣτους ήρωες ο Αστερίξ ακόμη εξελίσσεται σαν σκίτσο και τα μάτια του σταδιακά μεγαλώνουν. Ο Οβελίξ έχει γενικά αγαθή φάτσα, με προτεταμένο κάτω χείλος και περπατάει σα να κουβαλάει μενίρ ακόμα και όταν δεν το κάνει. Αν και κοκκινοτρίχης, σε πάρα πολλά καρέ είναι σχεδόν καφέ οι τρίχες του. Ο Αμερίξ είναι αρκετά παρόμοιος στο πρόσωπο με τον Οβελίξ πλην του μεγέθους του. Ο σιδεράς Αυτοματίξ (που εδώ δεν κατονομάζεται) ακόμα εξελίσσεται και έχει κοτσίδα , ενώ ο Πανοραμίξ έχει μακρύτερο γένι και λιγότερο τρομερή εικόνα στο τέλος φοράει μπλε μπέρτα και όχι κόκκινη όπως συνήθως. Ο Κακοφωνίξ εξελίσσεται κι αυτός και από σχεδόν άσπρα τα μαλλιά του είναι εντελώς κίτρινα στο τέλος. Ο Μοναρχίξ έχει διαφορετικό χρώμα μπλούζας κάθε φορά.\n- Και πάλι τα λατινικά θεωρούνται κάτι εξεζητημένο και σπάνιο ακόμα και για ρωμαίους\n- Τα λογοπαίγνια στα ονόματα καθιερώθηκαν. Pleindastus = Plein d’astuces (κάποιος που είναι όλο κόλπα), Avogardfix = A vos garde fixe (στρατιωτικό παράγγελμα, κάτι σαν "στοιχηθείτε"), Amerix κλπ.\n- Υπάρχουν αναχρονισμοί. Αναφέρεται η Πομπηία που καταστράφηκε έναν αιώνα μετά.\n- Douce Gaule = Τραγούδι: Douce France (Charles Trenet)\n- 24h du Suidunum = 24h du Mans\n- 22, V'la les flics (22, να οι μπάτσοι) είναι λαϊκή έκφραση στη Γαλλία όταν πλακώνει η αστυνομία.\n- Το κακόφημο δάσος είναι της Βουλώνης (όπως αναφέρει η σημείωση)\n- Lutece c’est une blonde είναι οι πρώτοι στίχοι από το Ca c’est Paris της Mistinguett\nΣτη δεύτερη ιστορία της σειράς, οι δημιουργοί της πιάνουν το Νο1 θέμα των Γάλλων. Το Παρίσι και περισσότερο το σύγχρονο Παρίσι. Έτσι εν πολλοίς το όλο άλμπουμ ουσιαστικά βασίζεται σε χιούμορ που δείχνει καθημερινούς τομείς της Γαλλίας και του Παρισίου του 1960 μέσα από το πρίσμα του αρχαίου κόσμου. Η Ρώμη είναι ο παράγοντας μοντερνισμού και εκσυγχρονισμού, η Γαλατία είναι η παράδοση. Ο εκμοντερνισμός φέρνει καλά, φέρνει και κακά, ενώ η παράδοση πάντα αφήνει μία αίσθηση οικειότητας και ασφάλειας που κατά βάθος όλοι βλέπουν θετικά. Η Ρώμη μοιάζει να είναι η Αμερική που επιτίθεται πολιτισμικά στον γαλλικό τρόπο ζωής. Πέρα από αυτά υπάρχει και ένα ελαφρύ στοιχείο mystery solving αλλά πιο πολύ ως πρόφαση. Μετά το αρχικό δυνατό ξεκίνημα, ο Αστερίξ και οι Γαλάτες δείχνουν πως ήρθαν για να μείνουν\nΥΓ 'Οταν τα έγραφα αυτά, κατά λάθος είχα σβήσει τις παρατηρήσεις ανά σελίδα. Στα αρχεία μου λείπουν από μόνο αυτό το τεύχος. Αλλά αν πιστεύετε ότι είναι πιο ευανάγνωστο έτσι θα προσαρμώσω και τα επόμενα έτσι. Ελπίζω να είναι εύκολο\nLast Activity: Saturday at 09:09 AM\nΣυγχαρητήρια και ανυπομονώ για τα νέα σου ποστ! Φοβάμαι πως είμαι ο μόνος που δεν ξέρει γαλλικά αρα δε θα ζητήσω να σκανάρεις τις ελληνικές εκδόσεις και όχι τις γαλλικές! (καλά, σκάω!).\nΠροφανώς και ΔΕΝ σκάναρα τις γαλλικές εκδόσεις και ο νοών νοείτο\nΗ φρεσκάδα του Αστερίξ έγγειται στο ότι άγγιξε:\n1. Διαχρονικά θέματα, όπως οι σχέσεις μεταξύ των λαών, η σύγκρουση των εθνικών κρατών με την παγκοσμιοποίηση, η μάχη κόντρα στον ισχυρό κλπ\n2. Ξέφυγε από το ξερό "γράφω μία ιστορία και προσπαθώ να είναι ενδιαφέρουσα", όπως πχ ο Σπιρού.\nΠολλά πολλά ευχαριστώ και μπράβο για την υπέροχη δουλειά σου! Προσωπικά μου φάνηκε πιο ευανάγνωστο χωρίς τις σελίδες, είχε καλύτερη ροή σαν κείμενο, αλλά ίσως κάποιους τους ενδιαφέρει. Οπότε αν ζητηθεί έστω από έναν και αφού τις έχεις ήδη έτοιμες, γιατί να μην τις βάλεις στα επόμενα;\nΑναμένω με αγωνία το επόμενο!\nΚαλύτερα να μπουν και σελίδες πιστεύω (όπου φυσικά τις έχεις σημειώσει), να ξέρουμε κατ' ευθείαν πού θα κοιτάξουμε.\nTo 1o Αστεριξ είναι σχεδιαστικά το πλέον διαφορετικό απ'όλα τ'άλλα. Αυτό είναι αρκετά ασύνηθες σήμερα, όπου τυχόν σχεδιαστικές διαφορές μεταξύ του πρώτου Sillage/Αρμάδα (1998) και του 18ου (2015) είναι συγκριτικά ανεπαίσθητες. Δεν ήταν όμως ασύνηθες εκείνη την εποχή. Από την ανάποδη έχει μια άλλη ιδιαιτερότητα σε σχέση με τους τίτλους που έβγαιναν τότε και συνεχίζονται να διαβάζονται σήμερα. Το 1ο Αστερίξ είναι προσβάσιμο και σήμερα. Σε αντίθεση λχ με το 1ο ΛΛ (1946), το 1ο Τεντεν (1929), το 1ο Σπιρού (1938) ή το 1ο Αντιρίξ (1958)\nΤυχαίο? Όχι και τόσο. Οι Goscinny+Uderzo δεν ήταν πρωτοεμφανιζόμενοι και το Αστερίξ δεν ήταν η πρώτη συνεργασία τους.\nΟ γεννηθείς στη Γαλλία και μεγαλωμένος στο Buenos Aires 33χρονος τότε Goscinny είχε ήδη κάποια πράγματα στο CV του. Δεν θα πω ότι η δουλειά που έκανε το 1945 (17χρονος) για το γαλλοαργεντίνικο Quartier Latin στη στήλη "Costume à travers les ages" (το ένδυμα μέσα στο χρόνο) τον έκανε διάσημο, θα ξεχωρίσω όμως το σχέδιο που είχε κάνει για έναν Γαλάτη\nΣτα τέλη του ΒΠΠ έκανε ένα πέρασμα από τις ΗΠΑ όπου γνώρισε τον Morris αλλά και τους ανθρώπους που αργότερα έβγαλαν το σατιρικό MAD (όμοιος ομοίω αεί πελάζει, τέντζερης-καπάκι, αν δεν ταιριάζανε κ.ο.κ. ). Το 1951 πείστηκε να ξεκινήσει να δουλεύει στη Γαλλία. Από τις πρώτες του συνεργασίες ήταν με τον Uderzo. "Sa Majesté mon mari".(Η Αυτού Μεγαλειώτης ο άνδρας μου). Ένα φωτορεαλιστικό σχέδιο του Uderzo συνοδευόμενο από κείμενο του Goscinny. (το δείγμα είναι από το 1952). Στυλ που γνωρίσαμε στον Μικρό Νικόλα\nΜια άλλη πρώιμη συνεργασία μεταξύ τους που έφτασε και μέχρι τη χώρα μας ήταν το Jehan Pistolet του 1952, γνωστό καθ'ημάς ως Ιωάννης Πιστολέ.\nΤο 1952 ξεκίνησε να δουλεύει στο περιοδικό Spirou. Πράγματα που έβγαλε εκεί πριν το 1ο Αστερίξ και που γνωρίσαμε στην Ελλάδα είναι:\nα) οι πρώτες του συνεργασίες με τον Morris σε 7 Λούκυ Λουκ από το 1955\nβ) Jerry Spring μαζί με τον Jijé (1956). Το Χρυσάφι του γερο-Λέντερ (L'or du vieux Lender) (Τεύχη 7-11 Αστραπή) ( comicos )\nΤο 1955 ξεκίνησε να δουλεύει και στο περιοδικό Journal de Tintin. Από εκεί έχουμε:\nα) 1956 Κάποια Modeste et Pompon σε σχέδιο Greg. Είδαμε τέτοια (αν και δεν παίρνω όρκο τίνος) στο Μπράβο ως "Ο Μιμίκος ο Φελλός και ο Φίφης ο Κουζουλός" (στριπ της εβδομάδος, αλλά και οπισθόφυλλα του Μπράβο).\nβ) 1957 Κάποια Prudence Petitpas σε σχέδιο Maréchal. Είδαμε τέτοιο (δεν ξέρω τίνος όμως ) στο Μικρό Τεντεν ως Πρυντανς Πετιπα (!!! )\nγ) Signor Spaghetti με τον Dino Attanasio. Δημιουργία του 1952 η οποία όμως άμα καταλαβαίνω καλά ξεκίνησε να δημοσιεύεται το 1957. Αυτά τα είδαμε μέσα σε κάποια Μπλεκ Γ Περιόδου.\nδ) 1958 Strapontin με τον Berck. Αυτό μεταφράστηκε ως Στραποντιν στο Μικρό Τεντεν (όπου και πάλι δεν είναι σίγουρο εάν είδαμε δικά του σενάρια)\nε) 1958 Oumpah-Pah. Χρειάζεται τώρα να γράψω με ποιον συνεργάστηκε και πως μεταφράστηκε στην Ελλάδα?\nστ) 1959 Μια ιστορία του Chick Bill σε σχέδιο Tibet. Chick Bill είδαμε τουλάχιστον σε ένα εξώφυλλο Μικρού Τεντεν. Δεν γνωρίζω εάν υπήρχε καν ιστορία Chick Bill μέσα, ποσώς η συγκεκριμένη (La Bonne Mine de Dog Bull)\nΚαι φυσικοτατότατα από το 1956 είχε ξεκινήσει να γράφει για το εβδομαδιαίο περιοδικό Moustique τα σενάρια στον Μικρό Νικόλα που συνοδεύονταν από τα σκίτσα του Sempe\nΈνας σχεδιαστής θέλει πολύ παραπάνω χρόνο από έναν σεναριογράφο 32 χρονών όταν βγήκε το Asterix. Από οικογένεια Ιταλών εμιγκρέδων, το πρώτο του σκίτσο δημοσιεύτηκε όταν ήταν 7 χρονών , από τα 11 του δημοσιευόταν στην εφημερίδα France Soir ένα κόμικ του ονόματι Clopinard. Από εκεί και πέρα, έχουμε τις συνεργασίες του με τον Goscinny και κανά δυο ακόμα δουλειές\nΑυτό είναι το περιοδικό από το οποίο ξεκίνησε ο Αστερίξ. Παιδί των 2 δημιουργών του αλλά και μερικών ακόμα.... κομματάκι ενδιαφέροντων, κομματάκι γνωστών\nΚατ'αρχάς πέραν του 1ου τεύχους που βγήκε στις 29/10/1959, υπήρξε και το πιλοτικό Pilote #0 ( ) από 1/6/1959. Η ύλη πάνω-κάτω η ίδια, το εξώφυλλο όμως πολύ διαφορετικό\n1η σειρά στο κέντρο ο Rene Δυστυχώς δεν μπορώ να αναγνωρίσω τους άλλους Ευτυχώς το έχουν κάνει άλλοι\nΤι άλλο είχε μέσα?\nα) Είχε Μικρό Νικόλα.\nβ) Είχε το πρώτο Tanguy et Laverdure σενάριο Charlier, σχέδιο Uderzo. Από δαύτα είδαμε μέσα στα Αστερίξ του Σπανού. Έχουμε όμως τόση δουλειά να κάνουμε που η μοναδική αναφορά στο ότι είναι Uderzo+Charlier+Tanguy+Laverdure είναι στο "βρες τον χαρακτήρα"\nγ) Είχε το πρώτο Barbe-Rouge σενάριο Charlier, σχέδιο Hubinon. Πειρατή Πορφυρογένη είδαμε στα Comics-Mania και ως Πειρατή Κοκκινογένη και στα προαναφερθέντα Αστερίξ του Σπανού.\nΕκτιμώ επίσης ότι άμα ψάξουμε τα Αστερίξ του Σπανού θα καταλήξουμε στο ότι είναι κόμικ του Pilote. Bob Moran (Μπομπ Μοράν στα ελληνικά ) που βλέπω στη παρουσίαση, Αχιλλέας Ταλόν, Μπλούμπερυ, Ιζνογκούντ που φαίνονται στα εξώφυλλα είναι όλα πράγματα που έκαναν τουλάχιστον πέρασμα από το Pilote.\nΚλείνω εδώ με την "προϊστορία" γιατί άμα ξαναχαθεί ως ποστ, θα ρίχνω πολλά καντήλια και ας έχω βάλει Lazarus Δεν θέλω να μάθω τώρα άμα και πως δουλεύει\nΚαι ο Uderzo ειχε εξέλιξη στο σχέδιο του.\nΌχι τεράστια, όπως ο Morris με τα ΛΛ, αλλά είχε.\nΣτα 2 πρώτα Αστερίξ ηταν κάπως χοντροκομμένο το σχέδιο του.\nΑπ´ τους Γότθους και μετά σταθεροποιήθηκε η κατάσταση.\nΒέβαια συνέχισε να προσθέτει λεπτομερειες και κάπου αρχές με μεσα των 70's το σκίτσο του ηταν στα καλύτερα.\nΑπίστευτη λεπτομέρεια. Χαιρόσουν και μόνο τις εικόνες να βλεπεις.\nΤο μόνο κακό ηταν ότι ψήλωσε κάπως τον Αστερίξ.\nΑπ´ τα τέλη των 70's άρχισε σιγά σιγά να χάνει την πολύ λεπτομέρεια το σχέδιο.\nΚαι σταδιακά μέχρι το τελος και τον Ουρανό, το σκίτσο περιελάμβανε τα απολύτως απαραίτητα. Δεν υπήρχαν πια λεπτομέρειες.\nΕιχε μεγαλώσει βεβαια ο ίδιος και έχασε την όρεξη του.\nΕπιβαλλόταν να τα παρατήσει. Βασικά μετά τη Γαλέρα έπρεπε να σταματήσει. Δεν τραβούσε πλέον.\nΚαι σχεδιαστικά αλλά κυρίως συγγραφικά.\nEdited September 25, 2016 by laz33\nΦίλτατε Kurdy και εγώ πιστεύω ότι βοηθάνε οι παραπομπές στις σελίδες. Πάρα πολύ καλή και η δεύτερη παρουσίασή σου. Με κάνεις να δω την αγαπημένη μου σειρά με άλλα μάτια!!! Και νομίζω πλέον είναι μία καλή ευκαιρία να την διαβάσω με χρονολογική σειρά μιάς και την έχω κλείσει!!! Συνέχισε την καλή δουλειά!!!\n3. Astérix et les Goths - Ο Αστερίξ και οι Γότθοι\nAstérix et les Goths (Ο Αστερίξ και οι Γότθοι) ονομάζεται η 3η ιστορία του Αστερίξ του Γαλάτη. Δημοσιεύτηκε σε συνέχειες στο περιοδικό Pilote στα τεύχη 82-122, από τον 5/1961 έως και τον 2/1962. Σε άλμπουμ δημοσιεύτηκε το 1963 στα πλαίσια της Collection Pilote. Ξεχωριστή σειρά Astérix αναφέρεται από την 3η έκδοση του 1966.\nO Αστερίξ και ο Οβελίξ συνοδεύουν τον Πανοραμίξ στην ετήσια συγκέντρωση των Δρυίδων στο δάσος των Καρνουτών. Μία ομάδα Γότθων παρακολουθεί τη συγκέντρωση και απαγάγει τον Πανοραμίξ για να τους βοηθήσει να εισβάλλουν στη Γαλατία. Η εισβολή των Γότθων έγινε αντιληπτή από τους Ρωμαίους που καταλήγουν να κυνηγάν τον Αστερίξ και τον Οβελίξ αντί για τους Γότθους, οι οποίοι έχουν ξεκινήσει για τη χώρα των Γότθων για να βρούνε τον Πανοραμίξ. Εκεί ο Πανοραμίξ δεν έχει την παραμικρή διάθεση να πει τα μυστικά του στους Γότθους και ο διερμηνέας που φοβάται για τη ζωή του το σκάει πέφτοντας πάνω στον Αστερίξ και τον Οβελίξ. Συλλαμβάνονται όλοι μαζί για να οδηγηθούν στον αρχηγό των Γότθων. Ο Πανοραμίξ καταφέρνει να φτιάξει μαγικό φίλτρο το οποίο και δίνει στον διερμηνέα που γίνεται αρχηγός, ενώ στη συνέχεια μοιράζει σε διάφορους το μαγικό φίλτρο. Το αποτέλεσμα είναι να ξεσπάσει εμφύλιος στους Γότθους και τα σχέδια για εισβολή στη Γαλατία να ξεχαστούν.\nΠρώτη περιπέτεια στο χωριό, δεύτερη στο Παρίσι, στην 3η έρχεται η ώρα να βγουν οι Γαλάτες έξω από τη χώρα τους. Προορισμός η Γερμανία ενώ δεν έχουν περάσει ούτε 20 χρόνια από τη λήξη του Β’ΠΠ. Επίσημα ο Γαλλογερμανικός άξονας έχει ιδρυθεί, αλλά στην πράξη και όπως βλέπουμε οι Γάλλοι δυσκολεύονται να ξεχάσουν. Έτσι οι Γότθοι παρουσιάζονται μιλιταριστές και με διαρκείς βλέψεις να εισβάλλουν στη Γαλατία, ενώ ελάχιστα εκτός αυτού δείχνουν να τους ενδιαφέρουν. Η σημαία τους μοιάζει με τη χιτλερική μόνο που η σβάστικα έχει αντικατασταθεί από ένα πουλί.\nΤο σενάριο εκμεταλλεύεται την ύπαρξη Οστρογότθων και Βησιγότθων για να κάνει χιούμορ με την τότε Ανατολική και Δυτική Γερμανία.\nΕπίσης εκτεταμένη είναι και η χρήση αναχρονισμών. Έτσι βλέπουμε τους Γότθους δίπλα στη Γαλατία ενώ αυτό έγινε πάρα πολύ αργότερα, πατάτες τηγανιτές, τελωνεία. Τέλος συνεχίζονται τα λογοπαίγνια με τα ονόματα και ο Βέλγος ονομάζεται Septantesix σατιρίζοντας τη βελγική διάλεκτο στην οποία το 70 λέγεται Septante και όχι Soixante-dix.\nΗ υπόθεση δε είναι απλά μία αφορμή για να σατιρίσει ο Γκοσινί τους Γερμανούς. Και πάλι το χιούμορ βασίζεται σε καταστάσεις και όχι σε ατάκες, αν και στις σελίδες που οι Ρωμαίοι ψάχνουν τους Γότθους το γέλιο βγαίνει άφθονο.\nΗ δομή του χωριού και του ρόλου των ηρώων σιγά-σιγά αρχίζει και σταθεροποιείται. Ο Αστερίξ είναι ο αδιαφιλονίκητος πρωταγωνιστής ενώ μετά από 1 ιστορία με συμπρωταγωνιστή τον Πανοραμίξ και 1 με τον Οβελίξ, εδώ λίγο – πολύ παίζουν και οι 2. Ο Οβελίξ βέβαια μοιάζει πλέον να είναι και ο σταθερός σύντροφος του Αστερίξ αν και ακόμα δε θεωρείται αυτονόητη η παρουσία του. Στο #2 πήγε γιατί ο Αμερίξ ήταν ξάδερφος, ενώ τώρα γιατί δεν είχαν δουλειά τα μενίρ.\nΟ Αστερίξ δείχνει τα ίδια χαρακτηριστικά. Εύστροφος, πονηρός, τολμηρός, σώφρων, δίνει άνετα λύσεις στα ζητήματα. Ο Πανοραμίξ είναι ο αγέρωχος δρυΐδης αν και όχι τόσο τρομερός όσο στο #1 που επίσης είχε μεγάλο ρόλο. Ο δε Οβελίξ κατασταλάζει σε έναν αγαθό και αργόστροφο κατά βάθος ευχάριστο τύπο, η κωμική νότα που δεν μπορεί να είναι ένας πρωταγωνιστής όπως ο Αστερίξ, αλλά με την άνεση και την αυτοπεποίθηση που του δίνει η μόνιμη επιρροή του φίλτρου. Κάποιος άλλος από το χωριό δεν έχει αξιοσημείωτη παρουσία, αλλά οι κάτοικοι πλέον δεν είναι ένοπλοι ή έφιπποι. Περισσότερο μοιάζουν ανέμελοι και φιλειρηνικοί.\nΣημαντικό στοιχείο στην εξέλιξη της σειράς είναι το γεγονός ότι το μαγικό φίλτρο ήταν εν γένει άγνωστο ακόμα και στους δρυΐδες. Πλέον αρχίζει και γίνεται κοινή γνώση η ύπαρξή του.\nΟι ρωμαίοι παρουσιάζονται χαζοί σε βαθμό κακουργήματος ενώ οι Γότθοι ακόμα και οι πιο καλλιεργημένοι όπως ο διερμηνέας είναι κατά βάθος φιλοπόλεμοι και φιλόδοξοι.\nΚωμική σειρά είναι, δύσκολα θα δούμε κάτι παραπάνω από τα κλασσικά στερεότυπα που κάνουν όλους να γελάνε και να διαβάζουν ευχάριστα, αλλά και πάλι τα αστεία είναι πολύ ποιοτικά, καμία σχέση με προσβλητικές χοντροκοπιές.\nΗ ιστορία είναι αυτοτελής, προϋποθέτει μία απλή γνωριμία με τους βασικούς χαρακτήρες αν και υπάρχει και μία ελαφριά συνάφεια με το #2 εφόσον γίνεται αναφορά εκεί στη συνάντηση του δάσους των Καρνουτών.\nΤο σχέδιο έχει αρχίσει και σταθεροποιείται. Ο Αστερίξ έχει κίτρινες τρίχες και τα φτερά του κράνους του κινούνται ομαλά. Ο Οβελίξ έχει μία έκφραση αφελή με μισόκλειστα μάτια και περπατά με τα χέρια πίσω. Ο Πανοραμίξ επίσης έχει ένα σταθερό σκίτσο. Εμφανίζεται καλύβα του Κακοφωνίξ στην κορυφή ενός δέντρου, ενώ στο τέλος είναι εκεί πάνω δεμένος στο τσιμπούσι. Οι λεγεωνάριοι δεν έχουν ακόμα εντελώς σταθερή στολή. Σταθεροποιείται και καθιερώνεται ο εμπλουτισμούς του σχεδίου με ζωάκια ειδικά στα δάση.\n- Οι νότες έχουν υλική υπόσταση.\n- Οι Γότθοι μιλάνε με γοτθική γραφή. Ενώ τα σύμβολά τους είναι γωνιώδη ή ναζιστικά/μιλιταριστικά\n- Τα γότθικα ονόματα καταλήγουν σε –ic.\n- Δάσος των Carnutes. Ετήσια συνάντηση των δρυϊδών. Βρίσκεται κοντά στη σημερινή Σαρτρ.\n- Πρωσικά κράνη (με το σουβλί).\n- Απαλή κριτική στις σούπες σκόνη και τα μοντέρνα φαγητά.\n- Οι Γότθοι τραγουδούν το Cailloux τραγούδι της λεγεώνας των ξένων\n- Ο Οβελίξ το Boire un petit coup\nΔύσκολο και ευαίσθητο θέμα έχει το 3ο άλμπουμ της σειράς. Βρισκόμαστε στο 1961 και ο πόλεμος έχει λήξει μόλις 16 χρόνια πριν. Θα περίμενε κανείς να βγει ένα άλμπουμ γεμάτο κακίες των Γάλλων προς τους κατακτητές και επιθετικούς Γερμανούς ή αντίστροφα να βγει ένα πολιτικά ορθό (άγνωστη πάντως ένοια για την εποχή) με έμφαση στην ευρωπαϊκή προοπτική που είχε αρχίσει να φαίνεται στην Ευρώπη. Το αποτέλεσμα εν τέλει ήταν μία αξιοθαύμαστη ισορροπία. Τίποτα δε χαρίζεται στους Γερμανούς, αλλά τίποτα δε μοιάζει να είναι προσβλητικό και εκδικητικό. Κλισέ υπάρχουν και μάλιστα άφθονα, αλλά επίσης υπάρχουν και μάλιστα σε απείρως μεγαλύτερο βαθμό χιουμοριστικές καταστάσεις. Το χρυσό δρεπάνι ήταν ένα δειλό βήμα μπροστά, αλλά το παρόν είναι μία κορυφαία στιγμή της σειράς, η πρώτη (χρονολογικά).\n- Ο Κακοφωνίξ μένει σε καλύβα ψηλά σε δέντρο\n- Γέρος με μουστάκι (πρώιμος Agecanonix; ) τον δέρνει όταν πάει να τραγουδήσει. Μέχρι τώρα απλά τον αποφεύγανε.\n- Οι Γότθοι μιλάνε γαλλικά με γοτθική γραφή\n- Pamplemus (pamplemousse = είδος εσπεριδοειδούς, γκρέιπ φρουτ)\n- Pardessus (= par dessus, από πάνω)\n- Τα γοτθικά ονόματα τελειώνουν σε –ic. Theoric, Pasdfric, Histeric, Periferic, Coudetric, όλα θυμίζουν γαλλικές λέξεις ή εκφράσεις.\n- Ο Βέλγος δρυΐδης ονομάζεται Septandesix = 76. Στο βέλγιο λένε το 70 Septande και όχι soixant-dix, inside joke των γαλλόφωνων είναι αυτό το όνομα.\n- Αστείο με τις σούπες σκόνη, μαρμίτες σκόνη\n- Πατάτες τηγανιτές πριν την ανακάλυψη της Αμερικής!\n- Λογοπαίγνια με τους Βησιγότθους που είναι οι Γότθοι της Δύσης, αλλά ζούνε στην Ανατολή σε σχέση με τους Γαλάτες\n- Βησιγότθοι και Οστρογότθοι. Αναφορά στις 2 Γερμανίες εκείνου του καιρού\n- Στρατηγός Nenpeuplus (n'en peut plus = δεν μπορεί άλλο)\n- Oι ρωμαίοι παρουσιάζονται σε αυτές τις σελίδες ως ντιπ ηλίθιοι ως σύνολο.\n- Τελωνείο τον 1ο πΧ αιώνα\n- Οι βρισιές αναπαριστώνται με νεκροκεφαλές και άλλα σκίτσα\n- Teleferic. Ο Γότθος αρχηγός\n- Ο Αστερίξ ξανά βρίσκει λύση με ιδέα\n- Cloridric (Υδροχλωριδρικ) ο διερμηνέας\n- O Π μιλάει γοτθικά\n- Ο Π θεωρεί ότι οι Γότθοι (Γερμανοί) θέλουν πάντα να τους εισβάλλουν και πρέπει να τους αποθαρρύνουν. Ο Β’ΠΠ δεν έχει 20 χρόνια που τελείωσε\n- Η λέξη βάρβαρος χρησιμοποιείται και ως αυτοπροσδιορισμός\n- Παίζουν Ναυμαχία\n- Η σημαία θυμίζει τη χιτλερική\n- Μπαιν μαρί και χύτρα ταχύτητος\n- Λογοπαίγνιο. Dechaine σημαίνει έσπασε τις αλυσίδες, αλλά και ξεσάλωσε. Ο Ο. το έπιασε αργότερα και γελάει μέχρι τέλους.\n- Ο Ο. ακόμα γελάει με το λογοπαίγνιο\n- Ελεκτρικ. Γίνεται στρατηγός (General Electric)\n- Πολιτική άποψη. Όσο οι Γερμανοί είναι διχασμένοι, δε θα θέλουν να εισβάλλουν στους γείτονές τους – αιτιολόγηση της μεταπολεμικής διάσπασής της.\n- Οι γαλάτες αποχωρούν αφήνοντας τη χώρα των Γότθων σε ερείπεια. Αρκετή δόση χαιρεκακίας\n- Στο τσιμπούσι ο Κακοφωνίξ είναι δεμένος στην καλύβα του με ένα μαντολίνο δίπλα του\nΠέρα απ΄τα πολλά κλισέ που συναντάμε (και είναι μόλις το 3ο άλμπουμ) και ανέφερε ο Malloy, υπάρχει κάτι ακόμα που με χαλάει στη συγκεκριμένη ιστορία.\nΒασικό θέμα είναι η απαγωγή του Πανοραμίξ με σκοπό να του αποσπάσουν τη συνταγή του μαγικού ζωμού.\nΥπόθεση που την είδαμε ξανά στο 1ο άλμπουμ(Αστερίξ ο Γαλάτης), με μόνη διαφορά ότι τότε τον απήγαγαν οι Ρωμαίοι, τώρα οι Γότθοι.\nΔεν τα συνήθιζε αυτά ο Goscinny αλλά εδώ έχουμε μια ιστορία επηρεασμένη από άλλη.\nΑντίστοιχη συζήτηση έγινε κι άλλου για τα Λούκυ Λουκ. Κι επειδή είμαι πολύ ψείρας σ΄αυτά, δίνω μεγάλη σημασία στην πρωτοτυπία ενός σεναρίου.\nΚάτι που επίσης με κούρασε στους Γότθους ήταν η σελίδα με τους Αστεριξικούς Πολέμους στο τέλος.\nΓενικά αυτό το τεύχος δεν το έχω πολύ ψηλά σε προτίμηση.\nΠριν περάσουμε στην 4η ιστορία μία απάντηση στο παραπάνω. Αναγνωρίζω τα κολήματά σου φίλε laz33 και τα σέβομαι, άλλωστε όλοι εδώ μέσα άλλος λίγο και άλλος πολύ έχουμε τα δικά μας σαν καλοί νέρντουλες. ΑΛΛΑ να με συμπαθάς γιατί ο Γκοσινί ΑΚΡΙΒΩΣ αυτά συνήθιζε και με αυτά μεγαλούργησε. Ψάχνουμε για συστατικό για το φίλτρο, κάποιος δικός μας απήχθη, το έσκασαν οι Ντάλτον, θέλω να γίνω χαλίφης στη θέση του χαλίφη, οι πειρατές, ο Πουλμανκάρ, ο Λούκι συνοδεύει κάποιον άσχετο στο Ουέστ, τα ψάρια. Αν ψάχνεις τόσο την πρωτοτυπία στο σενάριο, τότε μάλλον ο Γκοσινί δεν είναι για σένα. Με 5 μοτίβα παίζει σε κάθε σειρά και μάλιστα είναι ηλίου φαεινότερο ότι δεν το κάνει λόγω έλλειψης έμπνευσης, αλλά από επιλογή.\nΖω και αναπνέω για την στιγμή που θα φτάσεις στο 9ο τεύχος με τους Νορμανδούς. Το έχω διαβάσει καμιά 15αριά φορές, και ψάχνω αφορμή να το διαβάσω ακόμα μία με τις ανάλογες πληροφορίες\nΊσα ίσα, αν κάτι μ΄αρέσει στον Goscinny είναι η φαντασία του.\nΣχεδόν όλες οι ιστορίες του είναι πρωτότυπες.\n2-3 είναι που μοιάζουν μεταξύ τους.\nΌχι μόνο στα Αστερίξ αλλά και στα Λούκυ Λουκ.\nΚαι μιλάω για τη βασική υπόθεση, όχι για τα κλισέ.\nΠαρεξήγησες. Ούτε είπα ανέμπνευστο τον Goscinny(θα έπεφτε φωτιά να με κάψει άλλωστε), ούτε ότι δεν μ΄αρέσει.\nΊσα ίσα τον θεωρώ κορυφή. Και για ακριβώς αυτόν το λόγο τον κρίνω ίσως πιο αυστήρα απ΄τους υπόλοιπους\nΑμερικάνικο από τις ΗΠΑ όμως;\nEdit: Εξαιρετική δουλειά πάντως! Όλος τυχαίος συνέπεσε με επανάληψη που κάνω τον τελευταίο καιρό στο Αστερίξ άρα με βόλεψε να το πηγαίνω παράλληλα!\nEdited October 4, 2016 by saravakos\nΠοιος μίλησε για ΗΠΑ;\nΠ= Πανοραμίξ και Ο= Οβελίξ???


Συνεχίζονται οι έλεγχοι για τα μέτρα: 106 παραβάσεις την Πέμπτη -64 πρόστιμα των 300 ευρώ | The Indicator\nΕντατικοί έλεγχοι πραγματοποιούνται σε όλη τη χώρα από τις Υπηρεσίες της Ελληνικής Αστυνομίας για την εφαρμογή των μέτρων αποφυγής και περιορισμού της διάδοσης του κορωνοϊού. Χθες, Πέμπτη 5 Αυγούστου πραγματοποιήθηκαν σε όλη την επικράτεια 102.173 έλεγχοι, από τους οποίους οι 64.012 στο Διεθνή Αερολιμένα Αθηνών «Ελευθέριος Βενιζέλος». Βεβαιώθηκαν συνολικά 106 παραβάσεις και 1 σύλληψη, ως ακολούθως:\nΑπό την έναρξη εφαρμογής των νέων μέτρων (7 Νοεμβρίου 2020), έχουν βεβαιωθεί συνολικά 62.997 ομοειδείς παραβάσεις και επιβλήθηκαν 60.751 διοικητικά πρόστιμα των 300 ευρώ και 2.246 των 150 ευρώ. 39 παραβάσεις και μία σύλληψη για κανόνες λειτουργίας καταστημάτων, ιδιωτικών επιχειρήσεων κ.λπ. παραβάσεις της σχετικής νομοθεσίας (απαγόρευση λειτουργίας, μη χρήση μάσκας, ποσοστό τ.μ. επιφανείας ανά άτομο κ.α.).\n1.500 ευρώ πρόστιμο για ύπαρξη όρθιων θεατών σε συναυλία,\n2.000 ευρώ πρόστιμο σε ιδιοκτήτη μπαρ, με επιβολή 7ήμερης αναστολής λειτουργίας, για εξυπηρέτηση όρθιων πελατών,\n2.000 ευρώ πρόστιμο σε καφέ-μπαρ, με επιβολή 7ήμερης αναστολής λειτουργίας, για εξυπηρέτηση όρθιων πελατών.\nΣτη Δυτική Ελλάδα, παράβαση των 300 ευρώ σε ισάριθμα καταστήματα υγειονομικού ενδιαφέροντος, για μη χρήση μάσκας από εργαζόμενους. Από την έναρξη εφαρμογής των νέων μέτρων (7 Νοεμβρίου 2020) έχουν βεβαιωθεί συνολικά 8.431 ομοειδείς παραβάσεις και έχουν συλληφθεί 2.289 άτομα.\n• Τέλος, βεβαιώθηκε 1 παράβαση για μη συμπλήρωση της ηλεκτρονικής φόρμας PLF (Passenger Locator Form) από ταξιδιώτη. Από την έναρξη εφαρμογής των νέων μέτρων (7 Νοεμβρίου 2020) έχουν βεβαιωθεί συνολικά 354 ομοειδείς παραβάσεις. Οι έλεγχοι συνεχίζονται με αμείωτη ένταση για την προστασία της δημόσιας υγείας.


Μαγδα - Ελληνικη λογοτεχνια (BKS.0124740)\nΑρχική > Βιβλία > Πεζογραφία > ΜΑΓΔΑ\nΛένε πως η μοίρα μας είναι ο χαρακτήρας μας. Λένε πως η μοίρα μας είναι οι άλλοι. Η μοίρα της Μάγδας σημαδεύτηκε όταν, σε δυστύχημα, έχασε τον πατέρα της. Ήταν εφτά χρονών τότε, κι έμεινε με τη μάνα της, ένα αλλοπρόσαλλο άτομο, που πάλευε να ζήσει, τσαλαβουτώντας ανεύθυνα, σε νερά δύο πόντων. «Δε θα του συγχωρήσω ποτέ του πατέρα μου που πήγε και σκοτώθηκε», φώναξε μια μέρα η Μάγδα στην Τασώ, τη φίλη της, και δεν ήταν παιδί πια. Σαράντα τριών ήταν.\nΖωή σπασμωδική, αυτοκαταστροφική από ένα μυστικό βαρύ, ανομολόγητο ορίζει τα βήματά της, μέχρις ότου, αγγίζοντας το μηδέν, η μεγάλη εξομολόγηση θα γίνει επιτέλους, και η πορεία για το φως θα αρχίσει.\nΜΑΓΔΑ BKS.0124740 ΓΙΟΒΑΝΝΑ ΓΙΟΒΑΝΝΑ ΕΛΛΗΝΙΚΗ ΛΟΓΟΤΕΧΝΙΑ ΜΑΓΔΑ


Η Jenna Jenovich έχει το πιο πλούσιο στήθος που έχεις δει σε dj — ToraTora\nΦΦωτογραφίες\tΗ Jenna Jenovich έχει το πιο πλούσιο στήθος που έχεις δει σε dj\nΤρίτη, 12 Απρίλιος, 2016 16:40 μμ\nΑν είσαι από αυτούς που τρελαίνονται με την Rachel Weisz, η Jenna Jenovich θα σου δείξει ότι υπάρχει και πιο πληθωρική εκδοχή, με υπερστήθος.\nΊσως να είμαστε κάπως υπερβολικοί στον τίτλο, αλλά δεν θα μπορούσε να περιγραφεί καλύτερα. Η Jenna Jenovich είναι μια πολύ πληθωρική κοπέλα και σίγουρα στην πρώτη πεντάδα με τις πιο πληθωρικές dj του κόσμου. Αυτό δεν είναι το βασικό της επάγγελμα, αλλά κάθε κορίτσι με τέτοια προσόντα και τέτοια δημοφιλία είναι δεκτό στα decks των μεγάλων clubs, μιας και ο κόσμος που φέρνει βγάζει τα λεφτά της και με το παραπάνω.\nΑυτό όμως που φαντάζει ακόμα καλύτερο είναι ότι η Jenna Jenovich θα μπορούσε να είναι η πιο γεμάτη εκδοχή της Rachel Weisz. Δεν γνωρίζουμε πόσο μακιγιάζ και τι άλλο έχει κάνει στο πρόσωπο της η Jenna, αλλά θυμίζει πολύ την σέξι Βρετανίδα ηθοποιό με τα ωραία οπίσθια. Και φυσικά δεν τη θυμίζει μόνο στο πρόσωπο. Για την ακρίβεια την ξεπερνάει στα υπόλοιπα.\nΤα οπίσθια και το στήθος της είναι τόσο εντυπωσιακά που είναι καλύτερα όταν δεν φοράει απλώς τα εσώρουχα της, αλλά φοράει κολλητά ρούχα, μπουστάκια, κορμάκια και μπλούζες που ξεχειλώνουν και τεντώνονται μπροστά στη δύναμη του στήθους της. Απολαύστε την και θα δείτε ότι κι εσείς θα σκεφτείτε το ίδιο με μας. 1 από 14\nDominique Le Toullec: Από τα καλύτερα οπίσθια που φιγουράρουν στο Instagram\nΤο όμορφο μοντέλο και personal trainer έχει καταγωγή από την Αυστραλία, τη Γαλλία και το Μάροκο, σε έναν συνδυασμό που δεν αφήνει κανέναν άνδρα ασυγκίνητο. Με μία ματιά στο προσωπικό της προφίλ ...[+]


Απορίες σχετικά με τα ΑΕΙ, ΤΕΙ κλπ - Σελίδα 4\nαπό Hecate Την / Το Τρι Σεπ 17, 2013 1:28 am\nRomilda Vane έγραψε: Aπορία πρώτη: Ποιο είναι το Α' χειμερινο εξάμηνο; :p Σεπτεμβρης-Ιανουάριος;\nRomilda Vane έγραψε: Απορία δεύτερη: σε καποιες σχολές οι πρωτοετείς φοιτητές ξεκινάνε σε διαφορετικά εξαμηνα. (; ) αυτό μπορουν να το αλλαξουν, π.χ να εχουν περασςει πρώτο και να ζητησουν να ξεκινησουν απο 2ο ή καθορίζεται απο τι σχολή/ γραμματεια και αν ναι με ποιο κριτηριο;\nΑυτό ίσχυε μέχρι το 2009 στα ΤΕΙ. Τα τμήματα έπαιρναν τους μισούς εισακτέους στο χειμερινό εξάμηνο και τους υπόλοιπους στο εαρινό με κριτήριο τη βαθμολογία τους. Από τον Σεπτέμβριο του '10 μπαίνουν όλοι στο χειμερινό.\nΑν ένας φοιτητής δεν μπορεί να πάει στο χειμερινό εξάμηνο μπορεί απλώς να ξεκινήσει τις σπουδές του στο εαρινό ή αν δεν θέλει το εξάμηνο αυτό να προσμετρηθεί στη διάρκεια φοίτησης μπορεί να κάνει διακοπή σπουδών για όσο καιρό επιθυμεί. Αν σε απασχολεί ρώτησε για λεπτομέρειες στην γραμματεία της σχολής σου.\nαπό Romilda Vane Την / Το Τρι Σεπ 17, 2013 5:44 pm\nΡωτησα, αλλα τελικά δε θα το χρειαστώ.\nαπό Alicia Spinnet Την / Το Τετ Σεπ 25, 2013 5:20 pm\nFLEUR258 έγραψε: Νομίζω πως απλά έχουνε άλλα μαθήματα.Παίζει στα εφαρμοσμένα να έχουνε και περισσότερα δικαιώματα σε εταιρίες γιατί κοίτα τι βρήκα\nΠαιδιά, να ρωτήσω κάτι κι εγώ η άσχετη; Εάν δεν έχεις κλείσει ακόμη τα 18, είναι όντως απαραίτητο να πας με τον κηδεμόνα σου να γραφτείς στη σχολή; Εγώ δηλαδη που χω γενέθλια στις 24 του μήνα, δεν θα με γράψουν αν πάω μόνη μου; Το ξέρω πως αυτό λένε ότι ισχυεί, απλώς ρωτάω για επιβεβαίωση.\nαπό SiMoS Την / Το Πεμ Οκτ 03, 2013 11:22 pm\nΔε θα'χεις πρόβλημα. Σε εμάς κανονικά γινόταν, αλλά αν θέλεις να είσαι και 100% σίγουρη πάρε ένα τηλέφωνο στη γραμματεία..\nαπό Elohim Meth Την / Το Παρ Οκτ 04, 2013 12:19 am\nΤο θέμα είναι να σηκώσουν και κανα τηλέφωνο.\nαπό @RtVaVa Την / Το Τρι Νοε 26, 2013 4:59 am\nΑν δηλώσω συγγράμματα στον Εύδοξο, μπορώ κατόπιν να διορθώσω την δήλωσή μου ή είναι μία και οριστική ανά εξάμηνο;\nαπό Romilda Vane Την / Το Τρι Νοε 26, 2013 5:17 am\n^Νομίζω είναι οριστική αλλά για να μην πας απο παραπληροφορηση, μη το παρεις υποψην... δεν ειμαι καθολου σιγουρη\nκαι ας μας απαντησει καποιος που ξέρει:\nτα συγγράματα (και το πάσο) μπορεις να τα πάρεις απο όποια περιοχή θες (π.χ απο την πολη που μένεις) ή τα καταστηματα που βάζουν είναι πάντα στην περιοχή της σχολης;\nαπό Hecate Την / Το Τρι Νοε 26, 2013 9:36 am\nΕσύ δηλώνεις την περιοχή που θέλεις και παίρνεις τα συγγράματα με τον κωδικό σου. Κατά πάσα πιθανότητα θα τα πάρεις από βιβλιοπωλεία κοντά στη σχολή σου αλλά κάποια στέλνονται με κούριερ (σου ζητάει να δηλώσεις από ποιο θες) και κάποια μπορεί να τα πάρεις και από τη σχολή.\nΆρτεμις η δήλωση είναι οριστική αλλά αν έχεις δηλώσει βιβλίο που δεν δικαιούσαι το επιστρέφεις στη βιβλιοθήκη της σχολή σου. Αν έχεις δηλώσει λάθος σύγγραμα δεν ξέρω τι μπορείς να κάνεις.\nαπό @RtVaVa Την / Το Τρι Νοε 26, 2013 10:16 am\nΔεν έκανα ακόμη δήλωση (το πρόλαβα ). Δεν πρόκειται περί λάθους, για κάποιον λόγο δεν εμφανίζεται στο σάιτ ένα από τα μαθήματα για τα οποία χρειάζομαι απαραιτήτως βιβλίο (για κάποια μας είπαν οι ίδιοι οι καθηγητές ότι δεν υπάρχει βιβλίο γι' αυτό που θέλουν και μας προτείνουν κάποια "εγκυκλοπαιδικά"/επί της ουσίας δεν χρειάζονται βιβλίο αλλά επειδή μπορούμε ας το πάρουμε κ.α. διάφορα των μουσικών, αλλά Ιστορία Μουσικής χωρίς βιβλίο δεν παίζει). Το αστείο είναι ότι άλλοι συμφοιτητές μου δήλωσαν κανονικά και το συγκεκριμένο μάθημα. Πρέπει να δω τί παίχτηκε. Αναρωτιόμουν απλώς αν μπορούσα να δηλώσω τα υπόλοιπα ώστε να "προχωρήσει" η διαδικασία και συμπληρωματικά να προσθέσω το επίμαχο όταν λυθεί το θέμα.\nαπό FLEUR258 Την / Το Τρι Νοε 26, 2013 4:03 pm\nΚαλέ τι λέτε,δεν είναι οριστική (αν δεν έχεις παραλαβει το βιβλίο)\nΜπορείς ανα πάσα στιγμή να ξανά μπεις στον Εύδοξο,να ξανα πατησεις πάνω στην δηλωσή σου και να την αλλάξεις.\nΤο έκανε η αδερφή μου τις προάλλες γιατί είχε δηλώσει ένα βιβλίο λάθος,και το άλλαξε.\nΕπίσης νομίζω πως γίνεται και αυτό που λες^\nαπό Nearly Headless Nick Την / Το Τρι Νοε 26, 2013 9:54 pm\nΓιατί μειώνονται τα μόρια στους θεωρητικούς που θα δώσουν βιολογία και επιλέξουν κάτι του τρίτου πεδίου;\nαπό Berenice Την / Το Τρι Νοε 26, 2013 11:21 pm\nΓιατί είναι άδικο για την θετική.\nαπό Arcturus Regulus Black Την / Το Τετ Νοε 27, 2013 12:13 am\nΔεν είναι οριστική η δήλωση, μπορείς να μπεις στο πρόγραμμα και να κάνεις τροποποίηση. Εκτός αν δεν ισχύει για όλες τις σχολές αλλά δεν νομίζω , ενιαίο είναι το πρόγραμμα.\n^^Πέραν του ότι είναι άδικο για τους θετικούς , η θεωρητική δεν δίνει κανένα άλλο μάθημα που άπτεται του 3ου πεδίου και που θα έπρεπε να συμπεριλαμβάνεται στις γνώσεις της προκειμένου να δηλώσει σχολή από αυτό το πεδίο. Οπότε είναι αναμενόμενο να απαιτούνται υψηλότεροι βαθμοί πχ στη βιολογία.\nαπό Phineas Nigellus Black Την / Το Τετ Νοε 27, 2013 1:54 am\nεπίσης επειδή είσαι θεσσαλονίκη όλα τα βιβλία 99% τα παίρνεις απο βιβλιοπωλεία, αν είσαι τυχερή θα τα πάρεις όλα απο τον ανικούλα που είναι μέσα στη σχολή μας\nεγώ 3 παίρνω απο εκεί και άλλα 3 απο διάσπαρτα βιβλιοπωλείο στη θεσσαλονίκη\nπεριττό να πω οτι έχω πάρει μόνο 2 που ήταν διαθέσιμα στον ανικούλα.\nνα δω ποτε θα πάρω τα άλλα\nαπό @RtVaVa Την / Το Τετ Νοε 27, 2013 2:10 pm\n^^Για το Παμακ μιλάς; Δυστυχώς απ τα μουσικά βιβλία δεν υπάρχει ούτε ένα εκεί. Μόνο ένα για βυζαντινή (και εγώ δεν κάνω βυζαντινή ) Ευχαριστώ όλους για την ενημέρωση!\nΤο αστείο είναι ότι οι θεωρητικοί στις σχολές τρίτου πεδίου, τουλάχιστον στα πρώτα έτη, τα πάνε ελαφρώς καλύτερα. Η ξαδέρφη μου είναι στην Μαιευτική (από Θετική) και μου είπε ότι οι θεωρητικοί διευκολύνονται περισσότερο στις εξεταστικές επειδή έχουν "συνηθίσει" να μαθαίνουν κατεβατά σε μεγαλύτερο εύρος. Και τα περισσότερα μαθήματα των πρώτων εξαμήνων ήταν θεωρητικά, άσχετα αν αφορούσαν την επιστήμη της βιολογίας.\nαπό FLEUR258 Την / Το Τετ Νοε 27, 2013 2:43 pm\n^είναι αναλόγως το άτομο\nαπό Romilda Vane Την / Το Τετ Ιαν 29, 2014 8:13 pm\n@RtVaVa έγραψε: Αν δηλώσω συγγράμματα στον Εύδοξο, μπορώ κατόπιν να διορθώσω την δήλωσή μου ή είναι μία και οριστική ανά εξάμηνο;\nHecate έγραψε: Εσύ δηλώνεις την περιοχή που θέλεις και παίρνεις τα συγγράματα με τον κωδικό σου. Κατά πάσα πιθανότητα θα τα πάρεις από βιβλιοπωλεία κοντά στη σχολή σου αλλά κάποια στέλνονται με κούριερ (σου ζητάει να δηλώσεις από ποιο θες) και κάποια μπορεί να τα πάρεις και από τη σχολή.\nFLEUR258 έγραψε: Καλέ τι λέτε,δεν είναι οριστική (αν δεν έχεις παραλαβει το βιβλίο)\nΤελικα, ισχυει αυτο. Το εκανα και εγω.\nΑκομα και αν εχεις παραλαβει το βιβλιο,μπορεις να το γυρισεις πισω και να κανεις μετα τροποποιηση της δηλωσης σου.\nΚαι αν πεσεις και σε συννενοησιμο βιβλιοπώλη, δεχεται ακομα και να του το στειλεις πισω με ταχυδρομειο/Courier\nΔεν περιμενα να γινεται αυτο, γιατι ειναι και πανακριβα τις πιο πολλες τα συγγραμματα και ειναι λογικο να δισταζουν, μηπως χαθει ή κατι τετοιο π.χ\nΟποτε η δηλωση δεν ειναι οριστικη,τουλαχιστον μεχρι να τελειωσει η προθεσμια που δινουν καθε φορα, υποθετω.\nΓενικά, απο εξυπηρετηση καλα τα πανε.\nΛιγο με το να βαζουν τα σωστα συγγραματα στις επιλογες εχουν ενα θεμα, αλλα αυτο μπορει να ειναι λαθος του καθηγητη/καθηγητριας. Εμας για παραδειγμα ειχε 2 να επιλεξουμε, ας πουμε το Α και το Β (δεν θυμαμαι τιτλους :p), αλλα τωρα που μας εδωσε υλη , ξαφνικα το Β ειχε αντικατασταθει με ενα αλλο, το οποιο δεν υπαρχει καν ως επιλογη στον ευδοξο. Και καπως ετσι, ανοιγεις το βιβλιο για να διαβασεις, πεφτει το ματι σου στο τελευταιο κεφαλαιο, σελιδα 500 κατι, πας να ξεκινησεις απο εκει και συνειδητοποιεις οτι το βιβλιο που εχεις τελειωνει στις 431 σελιδες.\nΕΥΤΥΧΩΣ που η δηλωση δεν ειναι οριστικη, γιατι αλλιως δεν θα ειχα απο που να διαβασω.\nαπό Nearly Headless Nick Την / Το Τετ Ιαν 29, 2014 9:29 pm\nΈλα να αλλάξουμε ρε Πόπη\nαπό Romilda Vane Την / Το Τετ Ιαν 29, 2014 10:05 pm\nΜονο λατινικα μη μου δωσεις\nαπό Gellert Την / Το Πεμ Ιαν 30, 2014 7:41 am\nNearly Headless Nick έγραψε: Γιατί μειώνονται τα μόρια στους θεωρητικούς που θα δώσουν βιολογία και επιλέξουν κάτι του τρίτου πεδίου;\nArcturus Regulus Black έγραψε: Δεν είναι οριστική η δήλωση, μπορείς να μπεις στο πρόγραμμα και να κάνεις τροποποίηση. Εκτός αν δεν ισχύει για όλες τις σχολές αλλά δεν νομίζω , ενιαίο είναι το πρόγραμμα.\nΓιατι δεν ειναι μονο αδικο για οσους τρελαινονται στην Θετικη για να πιασουν μορια, χωρις τον περιορισμο αυτον θα εβγαιναν στο 3ο πεδιο ατομα απο Θεωρητικη και θα διεκδικουσαν υψηλοβαθμες σχολες. Και εκει ειναι τα σκουρα. Δεν ξερω για την Μαιευτικη και την Λογοθεραπεια που αναφερθηκε, αλλα σε Ιατρικη-Φαρμακευτικη-Οδοντιατρικη-Βιολογικο- (και ισως στο ΑΕΙ της Νοσηλευτικης) χρειαζεσαι πληρες επιστημονικο (σχολικο εστω) υποβαθρο (Το επιστημονικο τετραπτυχο Μαθηματικα-Φυσικη-Χημεια-Βιολογια). Εχει κατι τριτομες Βιοχημειες και Ιατρικες Φυσικες σε αυτες τις σχολες που πεφτεις στα ναρκωτικα.\nΗδη τα κοριτσια που πανε νοσηλευτικη απο θεωρητικη εχουν μεγαλο προβλημα στα αμιγως θετικα μαθηματα, φαντασειτε να μην υπηρχε ο περιορισμος αυτος. Ναι τα πανε καλα στην αποστηθιση τομων, και μπραβο τους. Αλλα απο καποιο επιπεδο και μετα δεν φταινει μονο η παπαγαλια. Ακομα και στο 3ο πεδιο.\nαπό FLEUR258 Την / Το Πεμ Ιαν 30, 2014 1:00 pm\nΓκέρλλετ σταμάτα να είσαι πια τόσο μα τόσο προκατηλημένος απέναντι στην θεωρητική.\nΔηλαδή τ'ότι πάει κάποιος θεωρητική,δεν σημαίνει ότι δεν είχε καλό υπόβαθρο σε μαθηματικά,φυσική,χημεία κτλ,απλώς να μην είχε τόσο εξιδικευμένο υπόβαθρο όσο αυτό που χρειάζεται για να δώσει από την θετική.Αλλά με διάβασμα όλοι μπορούν να φτάσουν εκεί που θέλουν.\nαπό Gellert Την / Το Πεμ Ιαν 30, 2014 3:07 pm\nΤωρα ποιος ειναι προκατειλημένος; Εγω δεν ειπα οτι τα παιδια απο την θεωρητικη ειναι αχρηστα στα Μαθηματικα κλπ, ουτε οτι μονο εκει αξιζουν να μπουν (αλλοιμονο ) αλλα το οτι χανουν 1800 βαθμους απο την αλλαγη κατευθυνσης καλο σε αυτους κανει πρωτα. Αλλο υποβαθρο κατευθυνσης χρειαζεται η Μαιευτικη και αλλο η Φαρμακευτικη.\nΕιναι σαν να μπω εγω απο την Θετικη στην Φιλοσοφικη. Δεν θα καταλαβαινω τιποτα μα τιποτα Αυτο δεν σημαινει οτι ειμαι χαζος, απλα δεν εχω το κλασσικο υποβαθρο. Αλλα υπαρχουν σχολες του 1ου πεδιου που χρειαζονται λιγοτερο Αρχαια και γνωσεις Λογοτεχνιας (πχ. Παιδαγωγικο - Νηπιαγωγων). Το υποβαθρο ειναι αναλογο της σχολης και οχι του φοιτητη.\nΑμα δεν υπηρχε το οριο της απωλειας μοριων και απο Θεωρητικη εμπαινα Φιλολογια πχ ποιος θα με μαζευε με τα κουταλακια μετα;\nΕννοειται πως οποιοσδηποτε θελησει μπορει στο πανεπιστημιο να κατσει να διαβασει και να καλυψει τα κενα της κατευθυνσης που δεν ηταν, και να αριστευσει στην σχολη του. Και εγω αυτο εκανα. Εκατσα 2 χρονια και καλυψα τα κενα που ειχα απο τα τοσα χρονια, και ξαναδιαβασα γερα την κατευθυνση μου. Μου πηρε 2 χρονια και δεν ηταν ιδιαιτερα ευκολο. Ετσι με τον τωρινο περιορισμο της Τριτοβαθμιας, των ν+2 χρόνια σπουδες και μετα σε διαγραφουν, ειναι κανεις διατεθημενος να κατσει να χασει εναν η δυο χρονια στο να καλυπτει κενα του σχολειου, αντι να περναει μαθηματα; Για αυτον τον λογο ειμαι προκατειλημενος απεναντι στα παιδια απο διαφορετικες κατεθυνσεις σε διαφορετικα πεδια\nΈχει επεξεργασθεί από τον/την Gellert στις Πεμ Ιαν 30, 2014 3:50 pm, 1 φορά\nαπό Amelia Blackfoot Την / Το Πεμ Ιαν 30, 2014 3:22 pm\nΕπειδή η κουβέντα είναι λίγο, μα λίγο εκτός θέματος, μπορείτε να τη συνεχίσετε χίαρ ή χίαρ.\nΠίσω στις απορίες!\nαπό Isabelle Lightwood Την / Το Τρι Αυγ 05, 2014 11:34 pm\nΓια της ΣΣΑΣ, δεν έχω καταλάβει λίγο τη σειρά. Οι εξετάσεις στα αθλήματα γίνονται μετά τα αποτελέσματα των πανελληνίων και δίνεις περνάς δε περνάς εκεί που θες από άποψη βαθμών, ή δίνεις μόνο εφόσον εξασφαλίζεται ότι μπορείς να περάσεις με τους βαθμούς από τα μαθήματα;\nForumgreek.com | Entertainment, TV | Harry Potter | Invision | Δωρεάν φόρουμ υποστήριξης | Επαφή | Αναφορά κατάχρησης | Δημιουργήστε το δικό σας δωρεάν μπλογκ


Τα κεφτεδάκια που... ξετρέλαναν τον Ομπάμα (φωτό) - Newpost.gr\nΠέμπτη, 24 Νοεμβρίου 2016, 13:25\nΤα κεφτεδάκια που... ξετρέλαναν τον Ομπάμα - Τι αποκαλύπτει ο σεφ του «Αστέρα» (φωτό)\nΔημοσίευση 24 Νοεμβρίου 2016, 13:25\nΑνανεώθηκε 24 Νοεμβρίου 2016, 13:28 Newsroom\nΑυτή είναι η προεδρική σουίτα του Ομπάμα (φωτό)\nΈνας Κρητικός με καταγωγή από το Ηράκλειο ήταν ο σεφ του ξενοδοχείου Astir Palace, όπου διέμεινε ο Μπαράκ Ομπάμα, κατά τη διάρκεια της επίσκεψής του στην Αθήνα. Τι αποκαλύπτει για τις γευστικές προτιμήσεις του αμερικανού προέδρου;\nΌπως αποκαλύπτει, μιλώντας στο cretalive.gr, ο Στράτος Καλαθάκης, ετοίμασε για τον Ομπάμα ακόμη και κρητικά καλιτσούνια για να τον ευχαριστήσει. Ωστόσο, ο πρόεδρος των ΗΠΑ ξετρελάθηκε με τα κεφτεδάκια.\nΜάλιστα, σύμφωνα με τον ίδιο, άφησε στο ξενοδοχείο ιδιόχειρο σημείωμα, στο οποίο έγραφε:\nΣας ευχαριστώ για την εξαιρετική φιλοξενία. Εύχομαι να επιστρέψω για να μείνω περισσότερες μέρες.\nΌπως ανέφερε ο κ. Καλαθάκης, δύο ημέρες πριν την άφιξη του Ομπάμα στο ξενοδοχείο αφίχθη η μπάτλερ του, η οποία έδωσε μια λίστα με προϊόντα που έπρεπε να έχει στη διάθεσή του ο πρόεδρος. Στον κατάλογο συμπεριλαμβάνονταν λεμόνια, λάιμ και μέλι για το τσάι του,αφού δεν πίνει καφέ, καθώς και μπανάνες και βατόμουρα. «Όταν έφθασε το πρωί της Τρίτης, του είχαμε ετοιμάσει για καλωσόρισμα μια ποικιλία με ελληνικά παραδοσιακά γλυκίσματα, που περιλάμβανε σιροπιαστά μπακλαβαδάκια, κανταΐφι φωλιά, υδρέικο (κουραμπιεδάκια με αμυγδαλόπαστα) σε μικρές μπουκιές και μια πιατέλα με φρούτα, στα οποία υπήρχαν μπανάνες και βατόμουρα, όπως είχε ζητήσει».\nΣύμφωνα με τον σεφ, η μπάτλερ του ζήτησε το ίδιο βράδυ να έχουν ετοιμαστεί κάποια κρύα «καναπεδάκια», ώστε, όταν επιστρέψει στο ξενοδοχείο, να μπορεί να τσιμπήσει, αν θέλει, κάτι στη σουίτα του. «Του φτιάξαμε “καναπεδάκια” με γεύσεις ελληνικές. Με μους φέτας, πέστροφα Μεσολογγίου, φωλιά κανταΐφι και συμιακό γαριδάκι, αλλά και ζεστά πιάτα, κεφτεδάκια με δυόσμο και ντιπ γιαουρτιού, κοτόπουλο σουβλάκια και φέτα σαγανάκι με μέλι και σουσάμι. Η βοηθός του μου είπε αργότερα ότι στον πρόεδρο άρεσαν πάρα πολύ τα κεφτεδάκια».\nΤην επόμενη ημέρα το πρωινό του Μπαράκ Ομπάμα περιλάμβανε από στραπατσάδα μέχρι καλιτσουνάκια. «Η μπάτλερ του μας έδωσε ένα ειδικό μπέικον και μπιφτέκια κοτόπουλου, τα οποία μας ζήτησε να τα ετοιμάσουμε για το πρωινό του, στο οποίο προσθέσαμε καλιτσουνάκια κρητικά με μέλι, στραπατσάδα με φρέσκα αυγά, τυρί φέτα, ντομάτα και ελαιόλαδο. Του σερβίραμε επίσης μαύρο τσάι με θυμαρίσιο μέλι και λάιμ».\nΟ σεφ Στράτος Καλαθάκης και η ομάδα του ετοίμασαν όμως και το φαγητό που έφαγε ο Αμερικανός πρόεδρος στη διάρκεια της πτήσης του από την Αθήνα στο Βερολίνο. «Τα φαγητά που μας ζήτησε η βοηθός του ήταν σολομός φιλέτο με πλιγούρι και σοταρισμένα λαχανικά και μοσχαρίσια μπριζόλα με ελαφρά σοταρισμένα λαχανικά. Αυτά τα γεύματα ετοιμάσαμε για τον Αμερικανό πρόεδρο πριν αναχωρήσει από την Ελλάδα».\nΠροσπάθησε να κάψει τον σύντροφό της ενώ κοιμόταν!\nΑνατριχιαστικό: Σύλησαν τάφους στα Τρίκαλα (φωτό)\nΚομισιόν: Από τον Μάρτιο αρχίζουν να επιστρέφουν μετανάστες στην Ελλάδα\nΤσακαλώτος: Θα απαντήσω το Σάββατο εάν δεσμεύουμε τις επόμενες κυβερνήσεις με μέτρα του Παναγιώτη Τζαννετάτου\nΣΥΡΙΖΑ: Τακτική της ΝΔ η δημιουργική αριθμητική ΟΙΚΟΝΟΜΙΑ\nΣτάλιν, Χίτλερ, Χομεϊνί ανάμεσα στα «αμφιλεγόμενα» πρόσωπα του περιοδικού TIME\nΜήνυμα – προειδοποίηση των οπαδών του ΑΠΟΕΛ!


ΠΕΡΑΣΜΕΝΑ ΑΛΛΑ ΑΞΕΧΑΣΤΑ – XΡΟΝΙΑΡΕΣ ΜΕΡΕΣ ΣΤΟ ΧΩΡΙΟ ΜΑΣ – Του συνάδελφου Δημήτρη Κουκουζή | Σύλλογος Ιονικής Τράπεζας – Ιονική Ενότητα\nΠΕΡΑΣΜΕΝΑ ΑΛΛΑ ΑΞΕΧΑΣΤΑ – XΡΟΝΙΑΡΕΣ ΜΕΡΕΣ ΣΤΟ ΧΩΡΙΟ ΜΑΣ – Του συνάδελφου Δημήτρη Κουκουζή\nΉρθαν οι γιορτές, ο κόσμος χαλαρώνει, ηρεμεί, αγαλλιάζει και όλοι θέλουμε να περάσουμε αυτές τις μέρες με αυτούς που θεωρούμε δικούς μας ανθρώπους. Η ζεστασιά της ψυχής, η αγάπη και η εκτίμηση έρχονται στο προσκήνιο και τα έθιμα συμβάλλουν στην ιδιαιτερότητα των ημερών, χαρίζοντάς μας όμορφες στιγμές.\nΑν και πολλά από τα έθιμα παραμένουν αναλλοίωτα μέσα στο χρόνο, υπάρχουν και κάποια που είτε χάνονται είτε... μεταλλάσσονται. Το μόνο σίγουρο είναι ότι οι ημέρες των εορτών των Χριστουγέννων δεν είναι οι ίδιες σε σχέση με λίγες δεκαετίες πριν και άλλωστε είναι πολύ διαφορετικές στα μεγάλα αστικά κέντρα σε σχέση με τις μικρότερες κοινότητες. Σήμερα οι γιορτές ταυτίζονται δυστυχώς με τον καταναλωτισμό, όταν παλαιότερα στα χωριά οι γιορτές είχαν μία απλότητα και ζεστασιά που πλέον είναι δυσεύρετη...\nΤον εκ Λευκοχωρίου Γορτυνίας συνάδελφο Δημήτρη Κουκουζή (ο οποίος υπηρέτησε στη Διεύθυνση Δικαστικού της τράπεζας και μάλιστα ήταν επί σειρά ετών Υποδιευθυντής), τον γνωρίζετε βεβαίως μέσα από τα πολύ όμορφα κείμενά του που προσεγγίζουν τα ήθη και τα έθιμα του τόπου μας με έναν ιδιαίτερο τρόπο, μεταφέροντάς μας με τρυφερότητα, νοσταλγία, αλλά και χιούμορ το αυθεντικό τους νόημα. Ο συνάδελφος μας απέστειλε τις ευχές, τις οποίες του ανταποδίδουμε και μέσα από το ακόλουθο κείμενό του ξύπνησε μνήμες από μία όμορφη, πιο αθώα σίγουρα εποχή...\nΠΕΡΑΣΜΕΝΑ ΑΛΛΑ ΑΞΕΧΑΣΤΑ\nXΡΟΝΙΑΡΕΣ ΜΕΡΕΣ ΣΤΟ ΧΩΡΙΟ ΜΑΣ\nΑπό τα Χριστούγεννα μέχρι τα Φώτα είχαμε τις χρονιάρες μέρες. Από την Κυριακή που το Ευαγγέλιο λέει: «Αβραάμ εγέννησε τον Ισαάκ, Ισαάκ δε εγέννησε τον Ιακώβ, Ιακώβ δε εγέννησε τον Ιούδα...» άνοιγε η αυλαία των αγίων ημερών. «Τρεις τα Φώτα, τρεις τα Γέννα και έξι το Μεγάλο Πάσχα». Τόσες μέρες διαρκούσαν οι μεγαλογιορτές. Γεμάτες συγκινήσεις, οικογενειακή ευτυχία, θρησκευτική ανάταση. Με κάλαντα, με δώρα, με μποναμά. Ξένοιαστες μέρες, χαρούμενες, αξέχαστες. Η ανθρωπιά δεν είχε ακόμα γίνει υποκριτική, η χαρά ήταν απλή και δυνατή, τα αισθήματα δεν είχαν νοθευτεί και οι αξίες της ζωής δεν είχαν ξεφτίσει.\nΤο χωριό μας άλλαζε όψη. Οι ξενητεμένοι μαστόροι γύριζαν στα σπίτια τους. Ήθελαν να γιορτάσουν αυτές τις άγιες μέρες μαζί με τη φαμελιά τους, τους συγγενείς και τους πατριώτες. Τα παιδιά ξένοιαστα από τα μαθήματα, παίζουν στην πλατεία, ετοιμάζονται για κάλαντα, και χαίρονται τα δώρα που τους χαρίζουν οι μεγάλοι: ένα τόπι, μια καραμούζα, ένα μπαλόνι. Τα καφενεία γεμάτα. Μέσα ζέστη και θαλπωρή, έξω κρύο και υγρασία. Τα τζάμια τους θαμπωμένα. Οι ξυλόσομπες δίνουν και παίρνουν. Οι πατριώτες ξανασμίγουν και ανοίγουν παρέες. Κουβεντούλα, καφεδάκι, κολιτσίνα. Με ξερή ή με δηλωτή. Ο νικητής παίρνει ένα λουκούμι. Το «χοντρό» χαρτί παίζεται στην Πρωτοχρονιά: Τριόμφος, σκαμπίλι , πόκα και 31.Με μπλόφες και…. μπαλαμούτια !\nΈξω από το καφενείο κάποιος Φουσκαραίος με το κοφινάκι του πουλάει πορτοκάλια και διαλαλεί: «Φράγκο τρία, φράγκο τρία!» Τόσο φτηνά τα δίνει. Μα και το φράγκο (η δραχμή) τότε άξιζε. Στα σπίτια οι νοικοκυρές είχαν πολλές δουλειές να κάνουν: ψιλοκρισαρίζουν, ζυμώνουν χριστόψωμα και κουλούρια, φτιάχνουν γλυκά και χαλβά, ετοιμάζουν τη βασιλόπιττα. Θέλουν να «ξεχωρίζουν» αυτές τις άγιες μέρες. Το τραπέζι στις μέρες αυτές πρέπει να είναι πλούσιο και αρχοντικό: Κότα παχειά κοκκινιστή, χυλοπίτες σουρωτές με μυτζήθρα, μπακαλιάρος τηγανιτός, ψωμί ζυμωτό φρέσκο, καγενάς με «κατάδικο», τυρί και κρασί από το βαγένι. Αν κανείς είναι κρυωμένος ρουφάει τριφτιάδες ή ψήνει τσουκαλόκαυτο !.\nΗ φωτιά στο τζάκι καίει μέρα νύχτα. Όλοι οι «μπουχαρέδες» του χωριού σε συνεχή λειτουργία. Όλοι γύρω στη γωνιά κουβεντιάζουν τα βράδυα ώσπου «να καεί το τελευταίο κούτσουρο». Η εκκλησία κατάμεστη από κόσμο. Συναγωνίζεται τα γεμάτα καφενεία. Οι χρονιάρες μέρες προσφέρουν ευκαιρία για θρησκευτική κατάνυξη. Να λειτουργηθούν για καλά οι.... αλειτούργητοι !. Για μας Βηθλεέμ ήταν ο ΑγιοΔημήτρης. Κονταυγή Χριστουγέννων η καμπάνα του μας καλεί: «Δεύτε ίδωμεν πιστοί που εγεννήθη ο Χριστός». Όλοι ψέλνουν και συμμετέχουν. Ο βοριάς έξω συνοδεύει τον ήχο των ύμνων και παρασύρει τα καφεκίτρινα πλατανόφυλλα και τα μουριόφυλλα των δέντρων της πλατείας. Το ίδιο γεμάτο εκκλησίασμα και τις υπόλοιπες μέρες: της Παναγίας, την Πρωτοχρονιά, των Φώτων, τ’ Αγιαννιού και τις ενδιάμεσες Κυριακές. Σπίτι, εκκλησία, καφενείο. Αυτή η μικρή κοινωνία, η παραδοσιακή, η απλή. Όσο μικρός είναι ο χώρος της και ο ορίζοντάς της, τόσο μεγάλη η ηρεμία της, τόσο μεγάλος ο δικός της μικρός κόσμος, τόσο μεγάλη η ανθρωπιά της. Η καλωσύνη περίσσευε και οι καρδιές ήσαν ζεστές. Η τηλεόραση δεν είχε εισβάλει στη ζωή μας για να μας φέρει τον «πολιτισμό». Οι άνθρωποι κουβέντιαζαν ακόμη μεταξύ τους.\nΚαι φθάνουν τα Φώτα. Όλοι ετοιμάζονται να πάρουν την πρώτη στάλα, που λένε πως φέρνει ευτυχία. Το ίδιο όπως και το πρώτο φως της Αναστάσεως. Οι πιστοί με τα ποτηράκια ή τα μπουκαλάκια τους ετοιμάζονται να πάρουν τον μεγάλο αγιασμό και πλησιάζουν το τραπέζι με τον αγιασμό κάτω από τον πολυέλαιο. Το καλύτερο ποτήρι έχει ο μπάρμπα Κωσταντής, ο Κουτσονικολής. Είναι κομψό, από περσελάνη, με χερούλι και ωραίο καφέ-χρυσό χρώμα. Του το έφερε ο γυιος του ο Γιώργης από την Κορέα , πούχε πάει να πολεμήσει. Ο παπα-Ντίνος φρόντιζε να πάρουν όλοι την πρώτη στάλα και να μη μείνει κανείς παραπονούμενος. Με το «εν Ιορδάνη βαπτιζομένου σου Κύριε...» βούταγε την αγιαστούρα του στη λεκάνη με τον αγιασμό και ράντιζε για καλά τους εκκλησιαζόμενους. Όλοι έπαιρναν όχι μόνο μία αλλά πολλές στάλες !. Οι πλησιέστεροι μάλιστα στο τραπέζι έπαιρναν τόσες στάλες που ...λούζονταν κανονικά !.\nΜε τον αγιασμό έπρεπε να αγιάσουμε όλο το σπίτι, το φούρνο, το κατώϊ με τα ζώα και μετά τα «κτήματα». Το θεωρούσαμε ευχάριστο και ιερό καθήκον να αγιάζουμε όλα μας τα υπάρχοντα. Μια φορά πρόφθασα και άγιασα τις ελιές μας στου Φούσκαρι (2 γέρικα δέντρα που όμως μας έδιναν το λίγο αλλά πολύτιμο τότε λάδι τους), το χωράφι μας στη Χωτούζα, τον κήπο μας στη Παναγιά και τ’ αμπέλι μας στα Ποριά! . Καμμιά φορά ο Θεός με τη βροχή του άγιαζε μόνος του τα κτήματα και μας απάλλασε από την πεζοπορία μας. Από τον αγιασμό των Φώτων κρατά η νοικοκυρά λίγο και το βάνει δίπλα στο εικόνισμα και το φυλάει ως τον άλλο χρόνο για φάρμακο, για να αλλάζει το νερό του καντηλιού.\nΚαι οι χρονιάρες μέρες τελειώνουν με την γιορτή του Αγιαννιού. Γιορτάζει ο Σωτηρογιάννης, ο Ζεβεδόγιαννης, ο Κοκονόγιαννης... Όλο το χωριό! Χαιρετούρες, επισκέψεις, τραγούδια, «πολλαχρόνια». Είναι η μέρα που γιορτάζουμε και μεις στο σπίτι μας. Πρώτος και καλύτερος επισκέπτης ο Μπαρμπαντώνης! Θάρθει να χαιρετίσει τον ανηψιό του το Γιαννούλη.Τον πατέρα μου. Δεν θάρθει όμως βράδυ, όπως οι άλλοι συγγενείς . Θαρθεί μεσημεριάτικα, στολισμένος, κωτσονάτος, αρχοντικός. Και δεν θάρθει για γλυκό ή καφέ και... έξω από την πόρτα. Θάρθει να ευχηθεί... Μαθέϊκα. Θέλει να βρει τάβλα στρωμένη. Δηλαδή γερή «μαντζαρία», καλό κρασί, ειδική περιποίηση. Το ξέραμε αυτό και είχαμε λάβει... τα μέτρα μας. Ο Μπαρμπαντώνης ήθελε καλό φαγητό. Δε «σήκωνε»... τσιγγουνιές στο θέμα αυτό ούτε δικαιολογούσε παραλείψεις. Μόνο έτσι έπιανε η ευχή του! Η γιορτή του Αγιαννού μας θύμιζε όμως ότι ήταν η τελευταία του 12ήμερου. Σε λίγο οι σχολικές διακοπές μας τέλος. «Τ’ Αγιαννιού την άλλη μέρα πάρ ’τη σάκα σου και φέγα» ήταν το σήμα σε μας, τα μαθητούδια, γα να πέσει η αυλαία. Κι όταν αργά πέφταμε για ύπνο από μέσα μας λέγαμε: Νάταν αύριο παραμονή των Χριστουγέννων!\nΔεκέμβρης του 2021\nTotal Visit: 3,152,057\nΠιστώθηκαν νωρίτερα οι επικουρικές συντάξεις


Τιποτα Δε Γινεται - Ξενη λογοτεχνια (BKS.0051014)\nΑρχική > Βιβλία > Πεζογραφία > ΤΙΠΟΤΑ ΔΕ ΓΙΝΕΤΑΙ\nΤΙΠΟΤΑ ΔΕ ΓΙΝΕΤΑΙ\nΜΑΔΡΙΔ ΧΟΥΑΝ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΜΑΔΡΙΔ ΧΟΥΑΝ\n«Το μπαρ λεγόταν "Ο Βουκεφάλας" εδώ και πολλά χρόνια, μα κανένας πελάτης δεν ήξερε τι σήμαινε η λέξη. Αλλοι έλεγαν πως ήταν μια ιδιαίτερη ράτσα ταύρου και άλλου πως ήταν κάποιο σημείο στην ανατομία του ανθρωπίνου σώματος.\nΟύτε και ο Ισαάκ Πατσέκο, ο ιδιοκτήτης του, μπορούσε να σε διαφωτίσει για το ζήτημα. Το μπαρ τού το είχε αγοράσει η γυναίκα με την οποία συζούσε τότε, κι αυτός την είχε παντρευτεί από ευγνωμοσύνη. Το όνομα αυτό υπήρχε στην είσοδο του μαγαζιού, και δεν μπήκε στον κόπο να το αλλάξει. Συνεπώς, ακόμα και τώρα, αναγκαζόταν κάπου κάπου να σηκώνει τους ώμους του και να λέει πως δεν ήξερε τι σήμαινε αυτή η παράξενη λέξη, όταν τον ρωτούσε κανένας νεόφερτος.\nΟ τύπος που μπήκε στο μπαρ εκείνο το βράδυ, όμως, δεν ρώτησε τίποτα. Φορούσε μάλλινο παλτό σε χρώμα πρασινωπό, καλά παπούτσια, και ήταν ξυρισμένος με μεγάλη επιμέλεια. Στο δεξί του χέρι κρεμόταν ένα δερμάτινο καφέ βαλιτσάκι.»\nΤΙΠΟΤΑ ΔΕ ΓΙΝΕΤΑΙ (BKS.0051014)\nΤΙΠΟΤΑ ΔΕ ΓΙΝΕΤΑΙ BKS.0051014 ΜΑΔΡΙΔ ΧΟΥΑΝ ΜΑΔΡΙΔ ΧΟΥΑΝ ΞΕΝΗ ΛΟΓΟΤΕΧΝΙΑ ΤΙΠΟΤΑ ΔΕ ΓΙΝΕΤΑΙ


Κορωνοϊός: Συνεχίζεται η κλιμάκωση των νέων κρουσμάτων, στα 4.165 | Moneyreview.gr\nΚοινωνία Τρίτη 26/10/2021, 17:40 NEWSROOM\n26 Οκτωβρίου, 2021 Τρ 26/10/2021, 17:40\nΣυνεχίζεται η κλιμάκωση του ημερήσιου αριθμού κρουσμάτων, όπως δείχνουν τα στοιχεία που δημοσιοποίησε ο Εθνικός Οργανισμός Δημόσιας Υγείας (ΕΟΔΥ), καθώς τις τελευταίες 24 ώρες καταγράφηκαν 4.165 νέα κρούσματα εκ των οποίων\n7 εντοπίσθηκαν κατόπιν ελέγχων στις πύλες εισόδου της χώρας, από 3.937 χθες.\nAριθμός εργαστηριακά επιβεβαιωμένων κρουσμάτων COVID-19 στην Ελλάδα, 26 Οκτωβρίου 2021\nΚατανομή ανακοινωθέντων εγχώριων κρουσμάτων: Από το σύνολο των 4.165 κρουσμάτων του νέου ιού στη χώρα 26 είναι εισαγόμενα εκ των οποίων 7 εντοπίσθηκαν κατόπιν ελέγχων στις πύλες εισόδου της χώρας. Η κατανομή των 4.139 νέων εγχώριων κρουσμάτων ανά Περιφερειακή Ενότητα παρουσιάζεται στον κατωτέρω πίνακα.\nΤην ίδια ώρα υποδιπλασιάσθηκε ο ημερήσιος αριθμός των νέων κρουσμάτων, στους 25 από 54 χθες. Από την έναρξη της πανδημίας έχουν καταγραφεί συνολικά 15.707 θάνατοι, με το 95,4% να είχε κάποιο υποκείμενο νόσημα ή/και ηλικία 70 ετών και άνω.\nAριθμός εργαστηριακά επιβεβαιωμένων θανάτων με COVID-19 στην Ελλάδα, 26 Οκτωβρίου 2021\nΤέλος σημαντική άνοδο κατέγραψε ο αριθμός των διασωληνωμένων ασθενών στις Μονάδες Εντατικής Θεραπείας (ΜΕΘ), στους 380 από 354 χθες. Μεταξύ των ασθενών που νοσηλεύονται διασωληνωμένοι, 327 (86,05%) είναι ανεμβολίαστοι ή μερικώς εμβολιασμένοι και 53 (13.95%) είναι πλήρως εμβολιασμένοι.\n«Τα στοιχεία που παρουσιάζονται αφορούν περιστατικά από την επιδημιολογική επιτήρηση της νόσου από το νέο κορωνοϊό (COVID19), με βάση τα δεδομένα που έχουν δηλωθεί στον ΕΟΔΥ και καταγραφεί μέχρι τις 26 Οκτωβρίου 2021 (ώρα 15:00).\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 4.165, εκ των οποίων 7 εντοπίσθηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 724.571 (ημερήσια μεταβολή +0,6%), εκ των οποίων 50,8% άνδρες.\nΟ αριθμός των ασθενών που νοσηλεύονται διασωληνωμένοι είναι 380 (61.3% άνδρες). Η διάμεση ηλικία τους είναι 66 έτη. To 79,5% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 327 (86,05%) είναι ανεμβολίαστοι ή μερικώς εμβολιασμένοι και 53 (13.95%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.290 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 261 (ημερήσια μεταβολή +19,18%). Ο μέσος όρος εισαγωγών του επταημέρου είναι 236 ασθενείς. Η διάμεση ηλικία των κρουσμάτων είναι 39 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη).


Η YouTuber Sierra Schultzzie ξαναδημιουργεί iconic φωτογραφίες διάσημων και το αποτέλεσμα εμπνέει όσους την ακολουθούν!\nΗ YouTuber Sierra Schultzzie δημιουργεί αστεία βίντεο και επικεντρώνεται στη μόδα, τη φιλοσοφία body positive και τα σώματα μεσαίου μεγέθους. Τον περασμένο Φεβρουάριο μάλιστα κυκλοφόρησε μία inspiring νέα σειρά με τίτλο “Recreating Iconic Celebrity Photos”, με σκοπό να προωθήσει την φιλοσοφία body positive. Στη σειρά αυτή, η Sierra και η ομάδα της οργανώνουν δικές τους φωτογραφίσεις στις οποίες αντιγράφουν iconic φωτογραφίες από celebrities με μία βασική διαφορά -οι «αντιγραφές» δεν περιλαμβάνουν ίχνος Photoshop.\nΔες εδώ τον 6χρονο YouTuber που έβγαλε 11 εκατομμύρια δολάρια\nΣτην πιο πρόσφατη δουλειά της, επέλεξε να αναπαραστήσει iconic φωτογραφίες της Jessica Simpson, της Zendaya και της Audrey Hepburn στην ταινία Breakfast at Tiffany‘s.\nΌπως αποκάλυψε στο BuzzFeed, η σειρά αυτή είχε ως πηγή έμπνευσης την προσωπική της εμπειρία και την έλλειψη προβολής ατόμων σαν και εκείνη στην βιομηχανία της ψυχαγωγίας. «Πέρασα πολλά χρόνια να είμαι αυτό το κορίτσι και ήθελα να γίνω το πρότυπο που χρειαζόμουν απεγνωσμένα όταν ήμουν έφηβη». Η Sierra είπε ακόμη πως οι αντιδράσεις στις αναπαραστάσεις που κάνει είναι από τη μία λυπητερές αλλά από την άλλη εντελώς συγκινητικές.\nΔες εδώ γιατί η Diane Keaton είναι η Instagram influencer που δεν ξέραμε ότι χρειαζόμαστε\nΌσον αφορά τον απόλυτο στόχο της, η YouTuber είπε πως ελπίζει οι θεατές να «μπορούν, αφού δουν το βίντεο, να νιώσουν λίγη περισσότερη αυτοπεποίθηση, να μην αισθάνονται αόρατοι και να ξέρουν πως το σώμα τους είναι μία χαρά όπως ακριβώς είναι».\nΌσο για το επόμενο βήμα της, η Sierra σκοπεύει να αναπαραστήσει φωτογραφίες με τους άγγελους της Victoria’s Secret. «Παρότι μία φωτογράφηση με εσώρουχα θα με βγάλει από το comfort zone μου, θέλω να ανεβάσω τον πήχη και να δείξω πως οι plus size γυναίκες μπορούν να είναι εξίσου σέξι με τα αγγελάκια της Victoria’s Secret», είπε. Το μόνο σίγουρο πάντως είναι πως η Sierra Schultzzie είναι ένας όμορφος άνθρωπος που κάνει το ίντερνετ ένα πιο χαρούμενο και inclusive μέρος!\nBODY-POSITIVE CELEBRITY PHOTOS SIERRA SCHULTZZIE YOUTUBER


ΟΔΗΓΙΕΣ ΓΙΑ ΔΗΜΟΤΙΚΑ ΣΧΟΛΕΙΑ – ΛΟΙΜΩΞΗ ΑΠΟ ΤΟ ΝΕΟ ΚΟΡΩΝΟΪΟ SARS-CoV-2 (COVID-19) - ΟΔΗΓΙΕΣ ΓΙΑ ΔΗΜΟΤΙΚΑ ΣΧΟΛΕΙΑ – ΛΟΙΜΩΞΗ ΑΠΟ ΤΟ ΝΕΟ ΚΟΡΩΝΟΪΟ SARS-CoV-2 (COVID-19)\nΟΔΗΓΙΕΣ ΓΙΑ ΔΗΜΟΤΙΚΑ ΣΧΟΛΕΙΑ – ΛΟΙΜΩΞΗ ΑΠΟ ΤΟ ΝΕΟ ΚΟΡΩΝΟΪΟ SARS-CoV-2 (COVID-19)\nΣκοπός των παρακάτω οδηγιών είναι η ενημέρωση των εκπαιδευτικών και του άλλου προσωπικού των Δημοτικών Σχολείων της χώρας (και μέσω αυτών και των μαθητών) σχετικά με τη λοίμωξη COVID-19, τα μέτρα πρόληψης της διασποράς του ιού, τις απαραίτητες ενέργειες σε περίπτωση εμφάνισης περιστατικού ύποπτου για λοίμωξη COVLD-19 και γενικά την ασφαλή επαναλειτουργία των Δημοτικών Σχολείων.\nΠληροφορίες για τη λοίμωξη COVID-19\nΟ ιός SARS-CoV-2 μεταδίδεται από άνθρωπο σε άνθρωπο μέσω αναπνευστικών σταγονιδίων που αποβάλλονται μέσω βήχα ή πταρμού, ή με άμεση ή έμμεση επαφή με εκκρίσεις του αναπνευστικού συστήματος (δηλαδή μέσω μολυσμένων χεριών όταν αυτά έρχονται σε επαφή με το στόμα, τη μύτη ή τα μάτια, ή με επιμολυσμένες επιφάνειες). Ο μέσος χρόνος επώασης της νόσου, δηλαδή το χρονικό διάστημα που μεσολαβεί μεταξύ της μόλυνσης και της εκδήλωσης των συμπτωμάτων, είναι 5-6 ημέρες, ενώ κυμαίνεται από 2 έως 14 ημέρες.\nΣύμφωνα με τον Παγκόσμιο Οργανισμό Υγείας, το 80% των ασθενών με λοίμωξη COVID-19 εμφανίζει ήπια νόσο ενώ το 20% των ασθενών μπορεί να εμφανίσει πνευμονία με αναπνευστική δυσχέρεια και να χρειαστεί εισαγωγή σε νοσοκομείο. Άτομα με υποκείμενα νοσήματα (καρδιοπάθεια, χρόνιο αναπνευστικό νόσημα, σακχαρώδης διαβήτης, ανοσοκαταστολή) και άτομα άνω των 65 ετών έχουν αυξημένο κίνδυνο σοβαρής νόσησης και εμφάνισης επιπλοκών.\nΗ πλειονότητα των παιδιών με λοίμωξη COVID-19 δεν εμφανίζει συμπτώματα ή εμφανίζει ήπια νόσο, ενώ ο κίνδυνος σοβαρής νόσου COVID-19 είναι πολύ χαμηλός για τα παιδιά.\n(Α) Γενικά προληπτικά μέτρα κατά της διασποράς του νέου κορωνοϊού SARS–CoV-2 και άλλων ιών του αναπνευστικού, στις εκπαιδευτικές μονάδες\nΕίναι σημαντικό να γίνεται συστηματική εκπαίδευση των παιδιών, με επίδειξη του τρόπου εφαρμογής των μέτρων προφύλαξης, με πρακτική εξοικείωση των παιδιών με τα μέτρα υπό την επίβλεψη των εκπαιδευτικών, με επεξήγηση της λογικής των μέτρων σε συνδυασμό με τη συζήτηση των χαρακτηριστικών του ιού και της νόσου με τρόπο κατάλληλο για την κάθε ηλικία.\nΕίναι, επίσης, σημαντικό να συνεχιστούν ή να διαμορφωθούν οι δυνατότητες για πραγματοποίηση οργανωμένης διαδικτυακής εκπαίδευσης εάν το επιβάλουν οι συνθήκες καθώς και στην περίπτωση παιδιών που δεν θα είναι δυνατή η προσέλευσή τους στο σχολείο.\nΣε κάθε σχολική μονάδα πρέπει να γίνουν οι απαραίτητες ρυθμίσεις ώστε τα άτομα του προσωπικού που ανήκουν σε ομάδες αυξημένου κινδύνου να αναλαμβάνουν εργασίες που έχουν πολύ χαμηλό κίνδυνο έκθεσης ή δεν απαιτούν προσέλευση στο σχολείο (κατάλογος ομάδων αυξημένου κινδύνου: Υπουργείο Εσωτερικών, εγκυκλ. Αρ.Πρωτ. ΔΙΔΑΔ/Φ.69/115/9670, 18.05.2020) (https://www.aade.gr/sites/default/files/2020-05/egkr9670-18052020.pdf)\nΕπίσης, θα πρέπει να λαμβάνεται μέριμνα ώστε να μην προσέρχονται στο σχολείο παιδιά που ανήκουν σε ομάδες αυξημένου κινδύνου ή συγκατοικούν με άτομο που ανήκει σε αυτές.\nΚάθε σχολική μονάδα πρέπει να καταγράφει συστηματικά τις αναφορές για συμπτώματα συμβατά με COVID-19 σε παιδιά ή/και μέλη του προσωπικού και να παρακολουθεί την πορεία τους.\nΠαραμονή στο σπίτι και αποχή από το σχολείο οποιουδήποτε ατόμου, μαθητή ή μέλους του προσωπικού, εμφανίζει συμπτώματα λοίμωξης αναπνευστικού ή πυρετό. Ευαισθητοποίηση και εγρήγορση για την πρώιμη αναγνώριση συμπτωμάτων.\nΤα παιδιά δεν πρέπει να πίνουν νερό απευθείας από τη βρύση με το στόμα, καθώς και να χρησιμοποιούν κοινά σκεύη όπως ποτήρια και μπουκάλια.\nΗ υγιεινή των χεριών με χρήση αλκοολούχου αντισηπτικού διαλύματος που θα βρίσκεται κοντά στην είσοδο της αίθουσας διδασκαλίας, θα πρέπει να εφαρμόζεται συχνά και σε κάθε περίπτωση που αυτό κρίνεται απαραίτητο, κατά προτίμηση υπό την εποπτεία εκπαιδευτικού της τάξης, ιδιαίτερα για τα μικρότερα παιδιά.\nΟδηγίες καθαρισμού και εφαρμογής απολυμαντικών σε επιφάνειες\nΕπισημαίνεται ότι ΔΕΝ ενδείκνυται η απολύμανση με ψεκασμό ή εκνέφωση των εσωτερικών ή εξωτερικών χώρων, σύμφωνα και με τις συστάσεις του Παγκόσμιου Οργανισμού Υγείας (https://www.who.int/publications-detail/cleaning-and-disinfection-of-environmental-surfaces-inthe-context-of-covid-19).\nΕπιμερισμός των μαθητών του τμήματος σε μικρότερες ομάδες με ανώτατο αριθμό τους 15 μαθητές ανά αίθουσα.\nΔιασφάλιση ασφαλούς τρόπου μεταφοράς των μαθητών από και προς το σχολείο. Σε περίπτωση που η μεταφορά γίνεται με σχολικά λεωφορεία σύσταση για αντιστοιχία ενός μαθητή σε κάθε δυάδα θέσεων. Στα σχολικά λεωφορεία ανοικτά παράθυρα όσο επιτρέπουν οι καιρικές συνθήκες. Εάν δεν μπορεί να αποφευχθεί η χρήση πούλμαν με παράθυρα που δεν ανοίγουν, ρύθμιση εξαερισμού σε εισαγωγή αέρα (όχι ανακύκλωση), εάν είναι δυνατόν από σημεία της οροφής.\nΑποφυγή του συνωστισμού και περιορισμός των επαφών μεταξύ παιδιών-γονέων-προσωπικού κατά την προσέλευση και αποχώρηση από το σχολείο. Εφαρμογή πρακτικών μέτρων για τήρηση αποστάσεων (π.χ. γραμμές στο δάπεδο). Εφόσον είναι εφικτό, προγραμματισμός διαφορετικών ωρών άφιξης και αναχώρησης των παιδιών με εύρος που θα έχει προκαθοριστεί σε συνεννόηση με τους γονείς/κηδεμόνες.\nΤήρηση απόστασης 1,5 μέτρου μεταξύ των θέσεων (θρανίων) των μαθητών.\nΠροσανατολισμός των θρανίων προς την ίδια κατεύθυνση ώστε να μειώνεται η έκθεση των μαθητών σε σταγονίδια από βήχα ή φτάρνισμα.\nΟι αίθουσες διδασκαλίας να χρησιμοποιούνται όσο είναι δυνατόν αποκλειστικά από συγκεκριμένο τμήμα μαθητών, ώστε να είναι μειωμένες οι πιθανότητες μετάδοσης του ιού μεταξύ τμημάτων. Εάν κάποια αίθουσα χρησιμοποιείται από περισσότερα τμήματα, να μεσολαβεί σχολαστικός καθαρισμός και εφαρμογή απολυμαντικού στις επιφάνειες (βλ. Παράρτημα).\nΕάν υπάρχουν κλιματιστικά μπορούν να χρησιμοποιούνται με ανοιχτά παράθυρα και τις περσίδες προσανατολισμένες σε κάθετη ροή. Εάν υπάρχουν ανεμιστήρες οροφής μπορούν να χρησιμοποιούνται με ανοιχτά παράθυρα και σε χαμηλή ένταση όσο αυτό είναι δυνατόν. Ανεμιστήρες οριζόντιας ροής πρέπει να αποφεύγονται επειδή μπορεί να μεταφέρουν σταγονίδια σε μεγαλύτερη απόσταση.\nΕνθάρρυνση για διενέργεια του μαθήματος σε εξωτερικό χώρο εάν είναι εφικτό.\nΜέριμνα για την αποφυγή ανάμιξης παιδιών διαφορετικών τμημάτων και τάξεων όχι μόνο κατά τη διάρκεια της διδασκαλίας αλλά και στα διαλείμματα, και προαυλισμός σε διαφορετικό χρόνο ή/και χώρο εάν υπάρχει αυτή η δυνατότητα.\nΤήρηση απόστασης στη σειρά αναμονής στην τουαλέτα και κατά την είσοδο-έξοδο από την αίθουσα.\nΣύσταση για αναστολή λειτουργίας των κυλικείων λόγω του συνωστισμού που μπορεί να δημιουργείται σε αυτά.\nΕάν παρέχονται γεύματα στο σχολείο, χορήγηση των γευμάτων σε πακέτο. Μπορεί να γίνεται χρήση τραπεζαρίας –εάν υπάρχει– με αποφυγή ανάμιξης/ αλληλεπίδρασης παιδιών από διαφορετικά τμήματα και τήρηση απόστασης 1,5 μέτρου μεταξύ των παιδιών. Εναλλακτικά, γευματισμός σε άλλο χώρο (π.χ. στο θρανίο των παιδιών στην τάξη τους, στο προαύλιο τηρώντας την ενδεδειγμένη απόσταση κλπ.) ή μεταφορά και κατανάλωση του φαγητού στο σπίτι.\nΧρήση σκευών μιας χρήσης, αν είναι εφικτό, ή αυστηρά ατομικών σκευών. Ενημέρωση των μαθητών να μη μοιράζονται μεταξύ τους φαγητό και νερό.\nΤήρηση της κοινωνικής απόστασης, όσο είναι δυνατόν, κατά τη διάρκεια αθλητικών δραστηριοτήτων.\nΣχετικά με τις μπάλες, τα παιδιά κάθε τμήματος πρέπει να παίζουν μόνο μεταξύ τους χρησιμοποιώντας συγκεκριμένη μπάλα (ή μπάλες), με την έγκριση ή/και επίβλεψη εκπαιδευτικού.\nΟι μπάλες πρέπει να πλένονται με σαπούνι/ απορρυπαντικό και νερό και να εφαρμόζεται σ’ αυτές απολυμαντικό στο τέλος κάθε ημέρας (ή και κατά τη διάρκειά της εάν εναλλάσσονται τα τμήματα που παίζουν με αυτές). Ως απολυμαντικό μπορεί να χρησιμοποιείται αλκοολούχο διάλυμα 70-90% ή αραιωμένη οικιακή χλωρίνη (βλ. Παράρτημα για λεπτομέρειες).\nΑποφυγή διοργάνωσης εκπαιδευτικών εκδρομών, επισκέψεων ή περιπάτων εάν δεν μπορούν να γίνονται σε ομάδες με κατάλληλη επίβλεψη, τήρηση των κανόνων κοινωνικών αποστάσεων και χρήση προστατευτικής μάσκας εάν ενδείκνυται.\nΑποφυγή διοργάνωσης ενδοσχολικών εκδηλώσεων ή συναθροίσεων που συνδέονται με ευρεία προσέλευση γονέων. Εκδηλώσεις (π.χ. εορτές αποφοίτησης) μπορεί να γίνονται μόνο με την παρουσία μαθητών και εκπαιδευτικών, ενδεχομένως κατά τμήματα ή με μέρος των τμημάτων, αναλόγως του διαθέσιμου χώρου ώστε να τηρούνται κοινωνικές αποστάσεις.\nΑποσυμφόρηση του γραφείου των εκπαιδευτικών ή/και χρήση πρόσθετων χώρων ώστε να τηρείται απόσταση 1,5 μέτρου μεταξύ τους.\nΣυνιστάται η προαιρετική χρήση προστατευτικής μάσκας από το εκπαιδευτικό και άλλο προσωπικό των σχολείων. Η χρήση της μάσκας είναι απαραίτητη κατά την ετοιμασία ή/και επιμέλεια φαγητού καθώς και σε συνθήκες δυσκολίας τήρησης απόστασης 1,5 μέτρου μεταξύ ενηλίκων (π.χ. γραφεία). Η σωστή χρήση της μάσκας είναι πολύ σημαντική (https://eody.gov.gr/covid-19-odigies-gia-ti-chrisi-maskas-apo-to-koino/).\nΔιασφάλιση επάρκειας ειδών ατομικής υγιεινής (π.χ. σαπούνι, χειροπετσέτες, αντισηπτικό κ.ά.) σε τάξεις και τουαλέτες.\nΔημιουργία ενημερωτικού υλικού (πόστερ, video, κ.ά.) για την εκπαίδευση των μαθητών σχετικά με τις πρακτικές πλυσίματος των χεριών και υγιεινής του βήχα.\n(Β) Διαχείριση ύποπτου κρούσματος στην εκπαιδευτική μονάδα\nΣε κάθε σχολική μονάδα ορίζεται ένας υπεύθυνος για τη διαχείριση υπόπτων κρουσμάτων λοίμωξης COVID-19, με τον αναπληρωτή του.\nΟ υπεύθυνος ενημερώνει και εκπαιδεύει το προσωπικό σχετικά με την έγκαιρη αναγνώριση και τη διαχείριση υπόπτων κρουσμάτων λοίμωξης COVID-19.\nΕπικοινωνία με οικογένεια για παραλαβή του παιδιού\nΑπομόνωση σε προκαθορισμένο καλά αεριζόμενο χώρο, με επίβλεψη, μακριά από τα υπόλοιπα παιδιά\nΣε μεγαλύτερα παιδιά μπορεί να γίνει χρήση προστατευτικής μάσκας με προϋποθέσεις (καλά ανεκτή, πρόληψη κινδύνου επαφής με μάτια και πρόσωπο)\nΑπαγορεύεται η χρήση μάσκας σε βρέφη και παιδιά < 3 ετών.\nΕπιμελής καθαρισμός και απολύμανση χώρου και επιφανειών μετά την αναχώρηση του παιδιού με χρήση εξοπλισμού ατομικής προστασίας\nΕν αναμονή του αποτελέσματος, το παιδί παραμένει σε απομόνωση και κατ’ οίκον νοσηλεία, σε καλά αεριζόμενο δωμάτιο (οδηγίες: https://eody.gov.gr/neos-koronoios-covid-19-odigies-gia-frontida-ypoptoy-kroysmatos-sto-spiti/).\nΤι πρέπει να γίνει αν έχουμε επιβεβαιωμένο κρούσμα στη σχολική μονάδα (παιδί, εκπαιδευτικός ή άλλο προσωπικό)\nΟ ΕΟΔΥ επικοινωνεί με τον υπεύθυνο της σχολικής μονάδας για να γίνει η επιδημιολογική διερεύνηση και ιχνηλάτηση όλων των πιθανών επαφών του κρούσματος (προσωπικού και παιδιών κ.λπ.),\nΕνδελεχής καθαρισμός και τοπική εφαρμογή απολυμαντικού στις επιφάνειες των χώρων που κινήθηκε το κρούσμα (για οδηγίες, βλ. Παράρτημα)\nΤο παιδί ή ο ενήλικας μπορεί να επιστρέψει μετά την πάροδο 3 ημερών από την υποχώρηση του πυρετού και την ύφεση των συμπτωμάτων του ΚΑΙ την παρέλευση τουλάχιστον 10ημέρου από την έναρξη των συμπτωμάτων\nΤα παιδιά και οι εκπαιδευτικοί της ίδιας ομάδας/τμήματος θα απομακρυνθούν από το σχολείο, με οδηγίες για στενή παρακολούθηση της υγείας τους και εφόσον δεν εκδηλώσουν κάποιο ύποπτο σύμπτωμα, θα επιστρέψουν μετά από 10 ημέρες.\nΗ απομάκρυνση και παιδιών/ προσωπικού άλλων τμημάτων ή και ολόκληρου του σχολείου θα εξετάζεται κατά περίπτωση ανάλογα με την εκτίμηση κινδύνου που θα προκύπτει κατά την ιχνηλάτηση των επαφών.\nΤο παιδί ή ο ενήλικας μπορεί να επιστρέψει στο σχολείο μετά την πάροδο τουλάχιστον 3 ημερών από την υποχώρηση του πυρετού και την ύφεση των συμπτωμάτων του.\nΟι χώροι των εκπαιδευτικών ιδρυμάτων θα πρέπει να αερίζονται καλά α/ στα διαλείμματα και κατά τη διάρκεια των μαθημάτων εφόσον το επιτρέπουν οι κλιματικές συνθήκες, και β/ πριν και κατά τη διάρκεια του καθαρισμού τους.\nΟι επιφάνειες καθαρίζονται με σαπούνι και νερό ή απορρυπαντικό και νερό, σύμφωνα με τις οδηγίες που αναγράφονται στη συσκευασία. Το καλό τρίψιμο είναι απαραίτητο για την απομάκρυνση των ρύπων και των μικροοργανισμών.\nΣτις επιφάνειες που χρησιμοποιούνται ή αγγίζονται συχνά ακολουθεί, μετά τον καθαρισμό, εφαρμογή απολυμαντικού. Συνήθεις επιφάνειες που χρησιμοποιούνται ή αγγίζονται συχνά είναι: τουαλέτες, βρύσες, πόμολα, τραπέζια ή πάγκοι εργασίας κοινής χρήσης, κουπαστή σκάλας, κουμπιά σε ασανσέρ ή κουδούνια, διακόπτες ηλεκτρικού, πληκτρολόγια ή συσκευές τηλεφώνου κοινής χρήσης, έδρες εκπαιδευτικών ή θρανία όταν οι χρήστες τους εναλλάσσονται κ.ά..\nΓια την εφαρμογή απολυμαντικού πρέπει να έχει προηγηθεί καθαρισμός της επιφάνειας, ξέβγαλμά της με νερό και στέγνωμα. Το καλό τρίψιμο και ο σωστός χρόνος εφαρμογής του απολυμαντικού είναι απαραίτητα για την καταστροφή των μικροοργανισμών.\nΓνωστές απολυμαντικές ουσίες είναι το υποχλωριώδες νάτριο (χλωρίνη) και η αιθυλική αλκόολη (καθαρό οινόπνευμα, προσοχή όχι μπλε φωτιστικό οινόπνευμα). Στο εμπόριο κυκλοφορούν και άλλα απολυμαντικά με βακτηριοκτόνο και ιοκτόνο δράση εγκεκριμένα από τον Εθνικό Οργανισμό Φαρμάκων (ΕΟΦ). Επίσης στο εμπόριο κυκλοφορούν εγκεκριμένα από τον ΕΟΦ προϊόντα με καθαριστικές και απολυμαντικές ιδιότητες ταυτόχρονα.\nΣυστήνεται η εφαρμογή απολυμαντικού διαλύματος υποχλωριώδους νατρίου (οικιακή χλωρίνη) σε συγκέντρωση 0.1% (=1000 ppm διαθέσιμου χλωρίου), δηλαδή αραίωση 1:50 (20ml:1000ml) όταν η αρχική συγκέντρωση της χλωρίνης είναι 5%, για τουλάχιστον 1 λεπτό, η οποία είναι αποτελεσματική για την καταστροφή των μικροοργανισμών. Το διάλυμα υποχλωριώδους νατρίου πρέπει να ετοιμάζεται πριν από τη χρήση του και να χρησιμοποιείται εντός 24 ωρών. Εναλλακτικά, μπορούν να χρησιμοποιηθούν αλκοολούχα διαλύματα με 70%-90% συγκέντρωση αιθυλικής αλκοόλης για τουλάχιστον 1 λεπτό.\nΟ καθαρισμός ή/και η εφαρμογή απολυμαντικού σε επιφάνειες ή εξοπλισμό που χαρακτηρίζονται ως ευαίσθητες/οι θα πρέπει να γίνονται σύμφωνα με τις οδηγίες του κατασκευαστή.\nΟι επιφάνειες δεν θα πρέπει να αγγίζονται μέχρι να στεγνώσουν από τον καθαρισμό ή/και την εφαρμογή του απολυμαντικού.\nΚαθαρισμός και εφαρμογή απολυμαντικού θα πρέπει να γίνεται και στον εξοπλισμό καθαριότητας πολλαπλών χρήσεων (π.χ. κάδοι σφουγγαρίσματος, σφουγγαρίστρες) μετά από κάθε χρήση. Συνιστάται η χρήση ξεχωριστού εξοπλισμού καθαριότητας μεταξύ των τουαλετών και των υπόλοιπων χώρων (γραφεία, τάξεις, κ.ά.).\nΚατά τη διάρκεια του καθαρισμού πρέπει να αποφεύγεται ο ψεκασμός, η πρόκληση πιτσιλίματος και το σήκωμα ή η ανάδευση σκόνης (π.χ. σκούπισμα, τίναγμα μοκέτας, χαλιού ή άλλων μαλακών υλικών).\nΗ στολή/ρόμπα εργασίας θα πρέπει να πλένεται τακτικά και να μην τινάζεται πριν το πλύσιμό της.\n2. Οδηγίες καθαρισμού και εφαρμογής απολυμαντικού μετά από επιβεβαιωμένο περιστατικό COVID-19\nΟ χώρος ή οι χώροι (π.χ. γραφεία, τουαλέτα, κοινόχρηστοι χώροι, αίθουσες, τραπεζαρία) που χρησιμοποιήθηκαν από το επιβεβαιωμένο περιστατικό με COVID-19, θα πρέπει να αερίζονται με φρέσκο αέρα για τουλάχιστον 1 ώρα και μετά να ακολουθεί καθαρισμός και εφαρμογή απολυμαντικού σε όλες τις επιφάνειες και τον εξοπλισμό.\nΣτις επιφάνειες, μετά τον καθαρισμό, το ξέβγαλμα με νερό και το στέγνωμα, ακολουθεί εφαρμογή απολυμαντικού. Το καλό τρίψιμο και ο σωστός χρόνος εφαρμογής του απολυμαντικού είναι απαραίτητα για την καταστροφή των μικροοργανισμών.\nΓνωστές απολυμαντικές ουσίες είναι το υποχλωριώδες νάτριο (χλωρίνη) και η αιθυλική αλκόολη (καθαρό οινόπνευμα, προσοχή όχι μπλε φωτιστικό οινόπνευμα). Στο εμπόριο κυκλοφορούν και άλλα απολυμαντικά με εγκεκριμένη από τον Εθνικό Οργανισμό Φαρμάκων (ΕΟΦ) βακτηριοκτόνο και ιοκτόνο δράση.\nΟι επιφάνειες δεν θα πρέπει να αγγίζονται μέχρι να στεγνώσουν από τον καθαρισμό και την εφαρμογή του απολυμαντικού.\nΟ εξοπλισμός καθαρισμού, όπου αυτό είναι εφικτό, συνιστάται να είναι μίας χρήσεως (π.χ. πανιά καθαριότητας). Ο εξοπλισμός καθαριότητας που είναι πολλαπλών χρήσεων (π.χ. κάδοι σφουγγαρίσματος, σφουγγαρίστρες) πρέπει να καθαρίζεται και να γίνεται εφαρμογή απολυμαντικού μετά από κάθε χρήση. Συνιστάται η χρήση ξεχωριστού εξοπλισμού καθαριότητας μεταξύ των τουαλετών και των υπόλοιπων χώρων (γραφεία, τάξεις, κ.ά.).\nΤο προσωπικό καθαριότητας κατά τη διάρκεια της εργασίας του πρέπει να φορά τον απαραίτητο εξοπλισμό ατομικής προστασίας πάνω από τη στολή/ρόμπα, ο οποίος αποτελείται από:\nΑδιάβροχη ρόμπα με μακριά μανίκια, μίας χρήσης (ή υγροαπωθητική ρόμπα με μακριά μανίκια και επιπρόσθετα πλαστική ποδιά)\nΤο προσωπικό καθαριότητας θα πρέπει να αλλάζει τακτικά τα γάντια. Μετά την αφαίρεση των γαντιών θα πρέπει να ακολουθεί υγιεινή των χεριών (πλύσιμο με σαπούνι και νερό ή εφαρμογή αλκοολούχου αντισηπτικού για 20 δευτερόλεπτα) και αφού τα χέρια στεγνώσουν καλά να χρησιμοποιείται νέο ζευγάρι γαντιών.\nΠρέπει να ακολουθείται ο σωστός και ασφαλής τρόπος εφαρμογής, αφαίρεσης και απόρριψης του εξοπλισμού ατομικής προστασίας με συχνή υγιεινή χεριών, σύμφωνα με τις οδηγίες: https://eody.gov.gr/wp-content/uploads/2020/03/PPE-donning-doffing.pdf, https://eody.gov.gr/wp-content/uploads/2020/03/covid-19-maska.pdf\nΟ καθαρισμός των επιφανειών με σαπούνι και νερό ή απορρυπαντικό και νερό απομακρύνει τους ρύπους και τους μικροοργανισμούς από τις επιφάνειες. Η εφαρμογή απολυμαντικών καταστρέφει τους εναπομείναντες μικροοργανισμούς που έχουν επιμολύνει επιφάνειες και αντικείμενα, μειώνοντας ακόμα περαιτέρω τον κίνδυνο διασποράς του ιού .\nΗ χλωρίνη δεν πρέπει να αναμειγνύεται με αμμωνία και άλλου είδους απορρυπαντικά/ καθαριστικά.\nΘα πρέπει να ακολουθούνται οι οδηγίες του κατασκευαστή σχετικά με την αραίωση των απολυμαντικών με νερό, το χρόνο εφαρμογής τους, το χρόνο αερισμού του χώρου, την αποθήκευσή τους καθώς και τον συστηνόμενο εξοπλισμό προστασίας του προσωπικού καθαριότητας.\nΤα προϊόντα καθαρισμού και απολύμανσης πρέπει να φυλάσσονται πάντα μακριά από τα παιδιά.\nΚατά τη χρήση καθαριστικών και απολυμαντικών το προσωπικό καθαριότητας θα πρέπει να αποφεύγει την εισπνοή τους και την άμεση επαφή με το δέρμα με τη χρήση γαντιών και το πλύσιμο των χεριών με σαπούνι και νερό για τουλάχιστον 20 δευτερόλεπτα.\nΗ παρασκευή των απολυμαντικών (π.χ. αραίωση χλωρίνης κλπ.) πρέπει να γίνεται σε χώρο που αερίζεται καλά, και κατ’ αυτήν το προσωπικό θα πρέπει να φορά ελαστικά γάντια, αδιάβροχη ποδιά και κλειστά παπούτσια για προστασία από τα χημικά που περιέχονται. Η χρήση προστατευτικών γυαλιών και μάσκας μπορεί να είναι επίσης απαραίτητα εάν υπάρχει κίνδυνος πιτσιλίσματος.\nΟ προαύλιος χώρος καθαρίζεται με σαπούνι και νερό ή κοινά απορρυπαντικά και νερό.


Σταύρος Ζαλμάς: Συγκλονιστική εξομολόγηση για τον καρκίνο στο στόμα | Alpha Πάτρας\nΒρίσκεστε σε:Αρχική»Μικροσκόπιο»Σταύρος Ζαλμάς: Συγκλονιστική εξομολόγηση για τον καρκίνο στο στόμα\nΣταύρος Ζαλμάς: Συγκλονιστική εξομολόγηση για τον καρκίνο στο στόμα\nΣτην εκπομπή Η Ζωή Είναι Στιγμές μίλησε σε συνέντευξή του ο Σταύρος Ζαλμάς για τον λόγο που επέλεξε να παρατήσει την εργασία του σε τράπεζα και να γίνει ηθοποιός.\n«Είχα πολλά ψυχοσωματικά. Με έπνιγε πραγματικά και δεν είναι μόνο το εργασιακό περιβάλλον. Κι ότι συνεπάγεται αυτό σε νοοτροπίες. Από την άλλη είχα μέσα μου την φλόγα της υποκριτικής που με έκαιγε. Δεν βρισκόμουν μόνο σε ένα αντίξοο περιβάλλον. Ήμουν και πάρα πολύ μακριά από εκεί που θα ήθελα.\nΤο πρώτο σύμπτωμα ήταν απώλεια της λίμπιντο σε μία νεαρή ηλικία. Το επόμενο ήταν βλεφαρόπτωση, πτώση των μαλλιών, αδυναμία να ξυπνήσω το πρωί και κανόνια να βαράνε. Εν συνεχεία καρκίνο στο στόμα και φυματίωση. Όλα αυτά προς το τέλος της θητείας μου, λίγο πριν παραιτηθώ.\nΌλα αυτά εξαλείφθηκαν έξι μήνες αφότου παραιτήθηκα. Για την φυματίωση έκανα θεραπεία αλλά όλα τα υπόλοιπα εξαλείφθηκαν και δεν άφησαν κανένα ίχνος.»\nΠροηγούμενο άρθροΛεωνίδας Κουτσόπουλος- Χρύσα Μιχαλοπούλου: Έκαναν unfollow ο ένας τον άλλο στα social media\nΕπόμενο άρθρο Ελευθερία Αρβανιτάκη: Η απώλεια του πατέρα, οι δύο γάμοι και η μητρότητα


Mayrhofen - Ξενοδοχεία: 521 φθηνές προσφορές ξενοδοχείων στην πόλη Mayrhofen, Αυστρία\nΞενοδοχεία στην τοποθεσία Mayrhofen\nΨάξτε και συγκρίνετε ξενοδοχεία στην τοποθεσία Mayrhofen από εκατοντάδες ταξιδιωτικές σελίδες για να εξοικονομήσετε χρήματα\nΔημοφιλή ξενοδοχεία στην τοποθεσία Mayrhofen\nDursterstrasse 248, Mayrhofen, Tirol, Αυστρία\n0,2 χλμ. από το κέντρο της πόλης, Mayrhofen\nDornaustrasse 612, Mayrhofen, Tirol, Αυστρία\n0,6 χλμ. από το κέντρο της πόλης, Mayrhofen\nΜόλις δέκα λεπτά με τα πόδια από τον σταθμό Mayrhofen Railway Station, το Huber's Boutique Hotel προσφέρει στους επισκέπτες του μια ιδανική βάση όταν επισκέπτεστε την πόλη Mayrhofen. Επιπλέον, διαθέτει πισίνα, υπηρεσία δωματίου και ταράτσα.\nHauptstrasse 470, Mayrhofen, Tirol, Αυστρία\n0,5 χλμ. από το κέντρο της πόλης, Mayrhofen\nΤο ξενοδοχείο δέχεται κατοικίδια και βρίσκεται στην πόλη Mayrhofen, παρέχοντας εγκαταστάσεις σκι. Επιπλέον, διαθέτει γήπεδο τένις, τζακούζι και σάουνα.\nStillupklamm 826, Mayrhofen, Tirol, Αυστρία\n1,7 χλμ. από το κέντρο της πόλης, Mayrhofen\nΤο Gutshof Zillertal έχει τζακούζι, σάουνα και ανοιχτή εξωτερική πισίνα, βρίσκεται στην πόλη Mayrhofen και εξασφαλίζει art deco διαμονή. Το άνετο 4άστερο ξενοδοχείο απέχει μόλις 10 λεπτά με το αυτοκίνητο από το Finkenberg.\nΚαι τα 521 ξενοδοχεία στην τοποθεσία Mayrhofen\nMayrhofen - Συμβουλές για κράτηση ξενοδοχείου\nMayrhofen - Μέση τιμή:\nΕμφάνιση και των 521 ξενοδοχείων\n0,6 χλμ. από το κέντρο της πόλης, Mayrhofen, Αυστρία\nΤα φθηνότερα ξενοδοχεία στην τοποθεσία Mayrhofen, Tirol\nΤιμές ξενοδοχείων - Mayrhofen\nΠού να μείνετε - Mayrhofen\nMayrhofen - Συχνές ερωτήσεις για ταξίδια\nMayrhofen - Ποια είναι τα καλύτερα ξενοδοχεία;\nΤο Alpenresort Thanner είναι πολύ δημοφιλές ξενοδοχείο στην τοποθεσία Mayrhofen με βαθμολογία 9,5 από 125 κριτικές. Τα Hotel Rose (8,7 από 359 κριτικές) και Hotel Neue Post (9,0 από 408 κριτικές) έχουν επίσης υψηλή βαθμολογία στην τοποθεσία Mayrhofen, με βάση τις πρόσφατες κριτικές από χρήστες της HotelsCombined.\nMayrhofen - Πόσο κοστίζει ένα ξενοδοχείο;\nΗ μέση τιμή των ξενοδοχείων στην περιοχή Mayrhofen είναι 215€/βράδυ, με βάση τις αναζητήσεις στη ΗotelsCombined τις τελευταίες 3 ημέρες. Η μέση τιμή των 4άστερων ξενοδοχείων στην περιοχή Mayrhofen είναι 268€/βράδυ, ενώ των 5άστερων 208€/βράδυ.\nMayrhofen - Πόσο κοστίζει ένα φθηνό ξενοδοχείο;\nΟι χρήστες της HotelsCombined βρήκαν φθηνά ξενοδοχεία στην περιοχή Mayrhofen από 32€ το βράδυ τις τελευταίες 3 ημέρες.\nMayrhofen - Πόσο κοστίζει ένα ξενοδοχείο για απόψε;\nΣύμφωνα με τις αναζητήσεις των τελευταίων 72 ωρών στη HotelsCombined, ένα ξενοδοχείο στην περιοχή Mayrhofen για απόψε αρχίζει από 35€, με μέση τιμή τα 208€. Οι τιμές για 4άστερα ξενοδοχεία στην περιοχή Mayrhofen ξεκινούν από 102€ για απόψε.